Pripadnici snaga Kurdske narodne zaštitne jedinice u Siriji (YPG) izvode bezbednosnu operaciju u kampu Al Hol, pod kurdskom kontrolom, 28. marta 2021. (AFP PHOTO/HO/YPG)\nSnage koje su podržavane od SAD na severoistoku Sirije pozdravljaju značajne dobitke nakon gotovo jednonedeljnog napora da se saradnici terorističke grupe Islamska država (IS) očiste iz najvećeg kampa rza aseljene u regionu, iako upozoravaju da opasnost još uvek nije eliminisana.\nZvaničnici Sirijskih demokratskih snaga (SDF) i snaga unutrašnje bezbednosti regiona najavili su kraj, kako su opisali, prve faze akcije pacifikacije logora raseljenih Al Hol, rasprostranjenog šator-naselja u kom živi oko 62.000 ljudi, a koje je postalo i središte i čvorište aktivnosti IS-a.\nOperacija, u kojoj je učestvovalo oko 5.000 vojnika koji su pretraživali šator po šator, rezultirala je hapšenjem 125 osumnjičenih operativaca IS-a. Zvaničnici su rekli da je 20 privedenih vođa ćelija "spavača" odgovornih za talas od više od 40 ubistava u stilu egzekucije koji je zahvatio Al Hol od početka godine.\n"Mnogi pripadnici terorističke organizacije IS preselili su se u kampove kao civili kako bi reorganizirali kamp i stvorili povoljnu atmosferu", rekao je u izjavi u petak Ali al-Hasan, portparol unutrašnjih snaga bezbednosti.\n"Bez međunarodne podrške neće trajati dugo", rekao je on o nedavnim postignućima. "Međunarodna zajednica mora da pomogne, a građani svake zemlje moraju da se vrate u svoju domovinu“.\nOgromnu većinu žitelja kampa čine žene i deca, od kojih je gotovo polovina mlađa od 12 godina, proterana iz svojih domova kako je IS formirao, a zatim izgubio samoproglašeni kalifat koji se prostirao na sirijskom i iračkom području. Još na hiljade njih su supruge, deca i rođaci tvrdokornih boraca IS-a, koji su ostali bez mesta na koje mogu da odu nakon što je kalifat na kraju propao pre dve godine.\nU nedeljama koje su prethodile upravo završenom napadu koji je predvodio SDF, američki i zapadni obaveštajni i bezbednosni službenici upozorili su da je sve očiglednije da porodice pripadnika IS nisu odustale od slučaja i umesto toga tretirale su Al Hol-a kao "konačni ostatak 'kalifata'".\nAmerički zvaničnici rekli su za Glas Amerike da su se mnogi od njih aktivirali u prstenovima krijumčarenja, koristeći kriminalne mreže kako bi prokrijumčarili neke porodice iz Al Hola, dok istovremeno u naselje krijumčare operativce ćelija "spavača" i oružje.\nDrugi zvaničnici istakli su sve veće dokaze da je Al Hol postao ključno čvorište u obnovljenoj finansijskoj mreži terorističke grupe, pomažući mu da premešta novac iz Turske u ćelije širom Sirije.\nZvaničnici SDF-a koje podržavaju SAD takođe su rekli za VoA da su mnogi operativci koji su uspeli da se infiltriraju u Al Hol primali naređenja od lidera IS-a u Iraku koji su igrali ključne uloge u naporima terorističke grupe da se reorganizuje i ponovo ožive.\nZvaničnici su rekli kasno u petak da su neki od njih još uvek bili u Al Holu kada su snage bezbednosti krenule u češljanje naselja.\n"Barem jedan emir je uhapšen", rekao je kasno u petak Sinam Mohamad, američki predstavnik za Sirijski demokratski savet (SDC), političko krilo SDF-a.\nRanije u petak, zvaničnici SDF-a rekli su da su takođe zarobili Abu Karara, identifikujući ga kao drugog po rangu operativnog operatora IS u Al Holu.\nOni koji su uhapšeni tokom SDF-ovih akcija na Al Holu, za sada se drže u odvojenom pritvorskom objektu, gde ih ispituju.\nŠtaviše, osoblje SDF-a ispituje lap topove i mobilne telefone kako bi pronašli moguće obaveštajne podatke.\nU međuvremenu, zapadni zvaničnici i analitičari i dalje su zabrinuti da je IS uspeo da uspostavi druga uporišta, posebno u oblastima koje su zabranjene za SDF i anti-IS koaliciju predvođenu SAD, iz kojih bi mogao da pokrene novu ofanzivu, moguće u vezi sa Ramazanom kasnije ovog meseca.\n"Sirijski režim nije u stanju da obezbedi centralnosirijsku pustinju zbog njenog prostranog i teškog terena i nedostatka režimskih snaga", rekla je Eva Kan, saradnica sa Instituta za proučavanje rata sa sedištem u Vašingtonu.\nNije bilo ni suštinske pomoći Moskve ili Teherana, koji su poslali snage u Siriju da podrže sirijskog predsednika Bašara al Asada, rekla je ona.\n"Ruski i iranski napori jedva su držali ključne puteve čistima od kontrolnih punktova ISIS-a i čine minimalne napore da se ISIS izbaci iz ovih planinskih područja, tako da ISIS može da nastavi da se slobodno kreće", rekao je Kan, koristeći akrinom za ime terorističke grupu.\nKurdski servis Glasa Amerike i novinarka tog servisa Zana Omer učestvovali su u pisanju ovog izveštaja.


Hvala što ste posetili zvaničnu internet prezentaciju Nevladine organizacije OKO NAS Centar za kulturnu akciju. Vaš pristup, kao i korišćenje OKO NAS Centar za kulturnu akciju internet prezentacije (u daljem tekstu: Sajt) podleže uslovima korišćenja i važećim zakonskim propisima koji uređuju ovu oblast.\nPristupom i korišćenjem Sajta, prihvatate bez ograničenja, ove uslove korišćenja. Ukoliko ne prihvatate ove uslove korišćenja bez ograničenja, molimo Vas da napustite ovaj Sajt.\nPristup Saita podložan je dole navedenim uslovima i odredbama:\nUslovi korišćscenja informacija\nSve informacije dostupne na ovom Sajtu isključivo su informativnog karaktera i ne smeju se koristiti u komercijalne svrhe niti distribuirati trećim licima. Informacije koje OKO NAS Centar za kulturnu akciju (adresa: Krunska 35A, 11000 Beograd, Srbija; email: info@okonas.org.rs) objavljuje na ovoj Internet prezentaciji smatraju se tačnima i pouzdanima u vreme njihovog unošenja. OKO NAS Centar za kulturnu akciju može u svakom trenutku, bez prethodne najave ažurirati postojeće ili dodati nove informacije na ovoj Internet prezentaciji.\nOKO NAS Centar za kulturnu akciju ne garantuje da će internet Sajt funkcionisati bez prekida ili grešaka, da će nedostaci biti blagovremeno ispravljani ili da je internet Sajt kompatibilan sa vašim hardverom ili softverom. Informacije date na ovom internet Sajtu ne treba tumačiti kao savete za donošenje odluka bilo koje vrste. Ukoliko postoje nejasnoće prilikom Vaše upotrebe Sajta, molimo Vas da nas kontaktirate putem emaila.\nKompletan sadržaj, odnosno svi tekstovi, logotipi, grafika, publikacije, slike, filmovi, audio materijali i ostali materijal na Sajtu (u daljem tekstu: sadržaj), jesu autorsko pravo ili vlasništvo organizacije OKO NAS Centar za kulturnu akciju ili su na internet Sajt postavljeni uz dozvolu vlasnika ili ovlašćenog nosioca prava. Korišćenje sadržaja, osim na način opisan u ovim uslovima korišćenja, bez pisane dozvole vlasnika sadržaja je strogo zabranjeno. OKO NAS Centar za kulturnu akciju će zaštititi svoja autorska prava, svoja prava intelektualne svojine i ostala srodna prava, kao i druga prava, u najvećoj meri dozvoljenoj zakonom, uključujući i krivično gonjenje.\nUpotrebom ovog Sajta saglasni ste da koristite Sajt na sopstvenu odgovornost. OKO NAS Centar za kulturnu akciju niti bilo koje povezano ili zavisno pravno lice ili ogranak, clanovi ili rukovodilac, kao ni bilo koje treće lice angažovano od strane OKO NAS Centar za kulturnu akciju u kreiranju, proizvodnji ili postavljanju i održavanju sajta nisu odgovorni za materijalnu ili nematerijalnu štetu, direktnu, indirektnu ili posledičnu štetu, kao i bilo koju drugu štetu koja nastane iz korišćenja ili je u nekoj vezi sa korišćenjem sajta ili njegovog sadržaja, bilo da je šteta zasnovana na ugovoru, da je van ugovorna ili deliktna, čak i pored nečijeg upozorenja da šteta može nastati. Imajte na umu da neke okolnosti kao i nadležnost određenih državnih organa ne dozvoljavaju izuzeća odgovornosti za nastupanje od određenih šteta, tako da se neka od gore navedenih izuzeća ne moraju odnositi na Vas.\nSajt može sadržati linkove drugih internet Sajtova čiji vlasnik ili korisnik nije OKO NAS Centar za kulturnu akciju. Takvi linkovi su obezbeđeni isključivo da bi Vama pružili što više informacija. OKO NAS Centar za kulturnu akciju ne kontroliše i nije odgovorna za rad, sadržaj, politiku privatnosti ili bezbednost ovih Sajtova. OKO NAS Centar za kulturnu akciju ne kontroliše sadržaj ili proizvode ili usluge dostupne na ovim internet Sajtovima. Ako uspostavite vezu sa takvim internet Sajtovima preko linka na našem internet Sajtu, to činite na sopstveni rizik i bez saglasnosti OKO NAS Centar za kulturnu akciju.\nSvi lični podaci (npr. vaše ime, adresa, broj telefona ili e-mail adresa) koje ostavite na Sajtu putem elektronske pošte ili na neki drugi način, koristiće OKO NAS Centar za kulturnu akciju u skladu sa politikom privatnosti Sajta. Bilo koja druga saopštenja ili materiali koje prenesete na Sajt, kao što su pitanja, komentari, predlozi i slično, neće se smatrati poverljivim informacijama niti će biti zaštićeni\nOKO NAS Centar za kulturnu akciju zadržava pravo, prema sopstvenoj odluci, da vam zabrani pristup ovom Sajtu ili nekom njegovom delu bez prethodnog upozorenja.\nOKO NAS Centar za kulturnu akciju zadržava pravo da bez prethodne najave promeni Uslove korišćenja. Svaka promena Uslova korišćenja će biti naglašena na samom početku ove stranice. Vi ćete automatski biti obavezani novim uslovima korišćenja sadržanim u izmenama, te bi iz tog razloga trebalo da periodično posetite ovu stranicu radi upoznavanja sa trenutnim uslovima upotrebe. Ove uslove upotrebe ne možete promeniti vi, osim ako se sa time izričito nesaglasi OKO NAS Centar za kulturnu akciju.\nOKO NAS Centar za kulturnu akciju\nOKO NAS Centar za kulturnu akciju (adresa: Krunska 35A, 11000 Beograd, Srbija; email: info@okonas.org.rs čuva privatnost svih posetilaca ovog Internet sajta www.okonas.org.rs (u daljem tekstu: sajt) i štiti lične podatke posetilaca sajta.\nMolimo vas da pažljivo pročitate Politiku privatnosti koja sledi kako biste razumeli kako koristimo i štitimo informacije koje nam pružate\nU načelu možete posetiti ovaj sajt bez otkrivanja bilo kakve informacije o sebi. Prilikom posete sajta, prikupljamo podatke koji evidentiraju korisnike i oni nisu dovoljni za identifikaciju određene osobe, već služe kao statistički pokazatelji za poboljšanje kvaliteta našeg sajta. Takve informacije mogu biti broj poseta Sajta, prosečno vreme provedeno na stranici, pregledane stranice itd. Ove informacije ćemo koristiti isključivo da bismo izmerili frekvenciju posećivanja našeg sajta i unapredili njegov sadržaj.\nPrilikom svakog kontakta putem kontakt maila, direktnog poziva i društvenih mreža možemo od Vas da tražimo lične podatke, odnosno ime i prezime, email adresu, broj telefona i adresu. Na ovaj način ostvarujemo efikasnu komunikaciju sa Vama kako bismo Vam odgovorili na sve moguće upite. Od vas nikada nećemo tražiti dodatne informacije koje nisu neophodne da biste dobili uslugu koju ste zatražili.\nInformacije koje nam Vi date koristićemo isključivo za odgovaranje na Vaša pitanja, za informisanje i obaveštenja koja se tiču naših projekata i aktivnosti i/ili za pružanje i poboljšanje naših usluga. U slučaju da se predomislite i ne želite da Vas kontaktiramo u budućnosti, molimo Vas da nas o tome obavestite.\nInformacije koje nam date čuvaju se na našem serveru, a mogu im pristupiti clanovi OKO NAS Centar za kulturnu akciju, naši saradnici, državni organi, naši pravni sledbenici i lica koja angažujemo da obrađuju podatke u naše ime u svrhe navedene u ovoj politici ili druge svrhe za koje ste Vi dali odobrenje. Takođe, možemo preneti informacije o upotrebi našeg internet sajta trećim licima ali to neće uključivati informacije na osnovu kojih Vi možete biti identifikovani. Osim ako to zakon ne nalaže, nećemo ni na koji način učiniti dostupnim niti distribuirati informacije o Vama koje nam pružite, bez vašeg prethodnog odobrenja.


„Čuvena“ plava zgrada u ulici Pap Pavla u Novom Sadu\nJavno preduzeće „Urbanizam“ je pokrenulo inicijativu da Komisija za planove Skupštine Grada Novog Sada dobije ingerencije da uvede estetske standarde kada je u pitanju izgled fasada zgrada u izgradnji u Novom Sadu, izjavio je danas direktor tog preduzeća Tomislav Bokan.\nKako piše 021, on je ispred zgrade broj 35 u Ulici Pap Pavla, koja je svojevremeno nezvanično proglašena za najružniju zgradu u gradu, rekao da treba da se stane na put urbanističkom haosu koji u Novom Sadu vlada u poslednjih 20 godina. „Naš grad treba da dobije i novi sjaj i novu toplinu. Novi Sad je još pre 100 godina imao estetsku komisiju koja se starala o izgledu fasada“, kazao je Bokan.\n„Čuvena“ plava zgrada u ulici Pap Pavla u Novom Sadu (foto: SkyscraperCity)\nBokan očekuje da će sredstva za uređenje izgleda fasada u Novom Sadu biti obezbeđena i da će Skupština Grada Novog Sada, „ako ne na narednoj, a ono na onoj koja sledi doneti odluku o davanju ingerencija za uvođenje estetskih standarda Komisiji za planove Skupštine Grada.\nPrema Bokanovim rečima, „Urbanizam“ neće dozvoliti „urbanistički haos koji je bio na sceni poslednjih dvadesetak godina“, a kome su, kako je kazao, svojim nečinjenjem doprinela i prethodna rukovodstva tog preduzeća.\nNa pitanje novinara na šta će se odnositi estetski standardi, da li samo na boju fasada ili na spoljašnji izgled zgrada Bokan je kazao da će se odnositi i na jedno i na drugo. „O tome će u budućnosti struka strogo voditi računa i ništa neće biti prepušteno slučaju“, naglasio je Bokan dodajući da Komisiju čine „ljudi iz sveta nauke, pre svega urbanisti i arhitekte“.\nPogledajte jedan karakterističan primer antigradnje u Vranju.\n#fasade #novi sad #pap pavla #plava zgrada #tomislav bokan #urbanizam


Jovanović: Blaga kazna za opstrukciju suđenja - Društvo - Dnevni list Danas\nPočetna » Društvo » Jovanović: Blaga kazna za opstrukciju suđenja\nJovanović: Blaga kazna za opstrukciju suđenja\nMislim da je blaga kazna. Očigledan je dogovor okrivljenih i advokata. Za pronevere koje su se desile u Opštini Grocka, to je sitan novac, rekao je novinar „Žig infa“ Milan Jovanović komentarišući današnje odlaganje suđenja za paljenje njegove kuće, zbog neprisustva branioca koji su kažnjeni sa po 80 hiljada dinara.\n0Piše: UNS 26. jula 2019. 11.25 Izmenjeno: 11.26\nNa mesto predsednika Opštine Grocka i sve stranačke funkcije Dragoljub Simonović 15. marta ove godine podneo je ostavku. U obrazloženju ostavke Dragoljub Simonović naveo je da je svako nevin dok se ne dokaže suprotno, a da je on osumnjičen, ali ne i osuđen.\nDragoljub Simonović, paljenje kuce, Suđenje


Nemačka podržava pregovore sa Turskom uprkos skepsi - Progovori o pregovorima\nNemačka podržava pregovore sa Turskom uprkos skepsi\nTurski premijer Redžep Tajip Erdogan je tokom posete Berlinu pozvao Nemačku da pruži veću podršku evropskim integracijama Turske, a kao koristi od pristupanja te zemlje EU naveo i konstruktivnu ulogu koju bi Ankara mogla da ima na Bliskom istoku, ali i na Balkanu. Nemačka kancelarka Angela Merkel je stavila do znanja da je lično skeptična u pogledu punopravnog članstva Turske u EU, ali je ponovila stav nemačke vlade da ishod pregovora nije unapred utvrđen i da nema rokova za završetak tog procesa. Erdogan je tokom posete Berlinu pokušao i da pridobije podršku turske dijaspore koja će prvi put moći da glasa na predstojećim lokalnim i predsedničkim izborima u Turskoj.\n"Očekujemo od Nemačke da nas podrži na putu koji vodi u EU i u procesu pristupanja. Želimo da se Nemačka angažuje više nego do sada", rekao je Erdogan na konferenciji u organizaciji berlinske organizacije Nemački savet za spoljne odnose (DGAP).\nKonzervativci iz Hrišćansko-demokratske unije (CDU) kancelarke Merkel i sestrinske Hrišćansko-socijalne unija (CSU) uzdržani su prema ideji ulaska Turske i njenog punopravnog članstva u EU i zalažu se za "privilegovano partnerstvo" s Ankarom. Njihov partner u novoj vladi, Socijaldemokratska partija Nemačke (SPD), otvoreniji je za ideju punopravnog članstva Turske, ali insistira na ispunjavanju utvrđenih kriterijuma za članstvo.\nMerkelova je, nakon sastanka sa Erdoganom, rekla da je "lično vrlo skeptična" prema ideji punopravnog članstva Turske u EU ali da to pitanje još neko vreme neće doći na dnevni red. Podsetila je na zvaničan stav nemačke vlade da su pregovori o pristupanju proces čiji ishod nije unapred utvrđen i da ne postoje rokovi za završetak tog procesa.\nNemačka kancelarka je rekla da podržava otvaranje onih pregovaračkih poglavlja u pregovorima sa Turskom koja se odnose na pravdu i ljudska prava "što je pre moguće".\nOna je indirektno prozvala Tursku u vezi sa pitanjem nezavisnosti pravosuđa, koja je dovedena u pitanje zbog načina na koji je Ankara rešavala nedavni skandal zbog korupcije u koji je umešano više privrednika i funkcionera bliskih Erdoganovoj stranci.\nAngela Merkel je rekla da se sa turskim premijerom dogovorila da "ministri pravde dve zemlje razmenjuju informacije u vezi sa imenovanjem tužilaca i sudija i nezavisnosti pravosuđa".\nErdogan je prethodno u Nemačkom savetu za spoljne odnose istakao da "Turska ima zadatak da u okviru procesa pristupanja kontinuirano sprovodi reforme", ali je dodao da Nemačka ima posebnu ulogu u tom procesu zbog velikog broj stanovnika turskog porekla.\n"Sa drugom, trećom i četvrtom generacijom građani turskog porekla su postali važan činilac nemačkog društva. I to je prilika koju treba da iskoristimo", rekao je turski premijer i primetio da u Nemačkoj ima više državljana turskog porekla nego stanovnika u nekim članicama EU.\nProcenjuje se da u Nemačkoj živi najveća turska zajednica van Turske, odnosno oko tri miliona građana turskog porekla.\nTurski premijer je takođe istakao da bi Turska mogla da ima ulogu u sprečavanju ili rešavanju nekih regionalnih sukoba. "Ulazak Turske u EU dao bi veliki doprinos miru u regionu i svetu", rekao je premijer i između ostalog naveo da bi Ankara mogla da ima konstruktivnu ulogu kako na Balkanu tako i na Bliskom istoku i u muslimanskim zemljama zapadne Afrike.\nErdogan je tokom posete Berlinu pokušao da pridobije podršku turske dijaspore u Nemačkoj uoči lokalnih izbora u martu i predsedničkih izbora na leto, na kojima će turska dijaspora prvi put moći da glasa. S obzirom da u Nemačkoj živi oko tri miliona građana turskog porekla, to je najveća izborna jedinica posle Istanbula, Ankare i Izmira.\n"Želim da budete ponosni što živite u Nemačkoj", rekao je Erdogan pred više hiljada pristalica u Berlinu. "Ali želim i da budete ponosni na tursku zastavu. Vi ste deca velike zemlje", rekao je on.\nTurski premijer je pozvao mlade da ne zaborave veru i svoje korene. "Vi ste evropski Turci!", dodao je on.\n(Preuzeto sa EurAktiv.rs)


“Prosečan korisnik našeg antikafea je frilenser koji se registrovao kod nas, koristi internet i provodi u prostoru klasično radno vreme od devet do pet”, objašnjava Ana Vukašinović iz “Share Square”.\n“Nudimo i piće, posluženje i slatkiše, ali se to ne plaća. Ono što se plaća jeste provođenje vremena u ambijentu koji je radni, ali i opušten”.\n“Koncept se dopada ljudima koji ne žele da iznajmljuju kancelarije mesečno i da na to stalno odvajaju novac ili onima koji ne rade svaki dan”, dodaje Vukašinović.\n“Prostor je nepušački, ima ukupno 600 kvadrata na dva sprata, kuhinju, šminkeraj…”\n“Postavili smo koncept otvorenih časova, pa omogućavamo bilo kome ko ima neku veštinu da je sprovede u delo u napravi radionicu i da onlajn kurseve prebacimo u stvarnost”, dodaju iz antikafea.\n“Mi im omogućavamo organizaciju, prostor, marketing, zapravo im dajemo “ključ u ruke” da vode radionicu”.


Proglašeni pobednici Hakatona-2019 "Moja sigurnost i mobilnost" ·\n2ТМ > Obrazovanje > Proglašeni pobednici Hakatona-2019 „Moja sigurnost i mobilnost“\nŠkolski centar Velenje učestvovao u projektu „My machine“, kreirajući „mađinu iz snova“ na osnovu crteža učenika Кompanija 2TM čestita Međunarodni dan studenata!\nProglašeni pobednici Hakatona-2019 „Moja sigurnost i mobilnost“\nOdređeni su pobednici Hakatona-2019, čija je glavna tema bila „Moja sigurnost i mobilnost“. Događaj su pokrenuli Ministarstvo javne uprave, policija i saobraćajna inspekcija opšine Ljubljana u saradnji s ABC inkubatorom i Tehnološkim parkom Ljubljana.\nU Hakatonu je učestvovalo 10 timova. Prvu nagradu dobio je tim Veverice, koji je razvio mobilnu aplikaciju Varuh za mladostnike koja mladima omogućuje brzo pronalazak sigurnog mesta u slučaju životne opasnosti.\nDrugo mesto zauzeo je tim Šveps, koji je razvio sveobuhvatno rešenje Moja varnost u obliku mobilne aplikacije za građane zemlje i strance. Sadrži podatke o području na kojem se mogu vidjeti važne informacije (nesreće, radari, bolnice, kritične tačke) na karti, nudi direktan kontakt sa policijom u obliku hitnog poziva, interaktivne mogućnosti anonimnih poruka, aktivno učešće u potrazi za nestalim osobama i uputstva za spašavanje života.\nTreće mesto zauzela je ekipa Full In sa projektom Kolo varnik koji omogućava rešavanje problema krađe bicikala.


24/08/2017 | 17:54\nOsamnaest dobitnika Nobelove nagrade za ekonomiju dalo je zabrinjavajući odgovor na pitanje da li svetu preti nova finansijska kriza, poput one koja je 2008. uzdrmala globalnu ekonomiju.\nEkonomski nobelovci ne veruju izjavama Dženet Jelen, šefice američkih Federalnih rezervi, koja je krajem juna rekla da “za naših života više neće biti finansijske krize”.\nDobitnik Nobelove nagrade za ekonomiju 2016. godine Bengt Holmstrem smatra da ona greši. “Ne bih se kladio da neće biti krize. Kad god smo uvereni da više neće biti krize banaka, rizik se zapravo povećava”, kaže on za Velt.\nNjegov kolega Edvard Preskot, ekonomski nobelovac iz 2004. godine, ima još mračnije predviđanje. “S velikom sigurnošću možemo da očekujemo novu finansijsku krizu u ne tako dalekoj budućnosti”, ocenjuje Preskot.\nOve ekonomiste brine što je moguća svetska finansijska kriza političarima nevažna tema. Nju su u zapećak gurnuli terorizam, potencijalni nuklearni sukob SAD i Sjeverne Koreje i stalni ispadi američkog predsednika Donalda Trampa, pa se ne posvećuje dovoljno pažnje nestabilnosti finansijskih sistema i ekonomskim problemima.\nAko sadašnja američka administracija odluči da olabavi postojeća pravila, kriza je sve verovatnija, smatra Maskin.


CEFL Online: CEFL na Sport Klubu\nCEFL na Sport Klubu\nCEFL na a Sport Klubu u 2009. photo: CEFL Online\nDve godine nakon televizijskih prenosa na TV Avala dve plej-of utakmice iz sezone 2007, kao i godinu dana od CEFL je dovršio dogovor sa Sport Klubom, koji će staviti ligaške utakmice na televizore u osam zemalja Evrope.\nZapočinjavši već sa prvom utakmicom ove sezone između Vukova Beograd i CNC Gladiatorsa, Sport Klub će prenositi minimum šest utakmica u prolećnom delu sezone, sa čak i opcionom sedmom . Osim prve utakmice, ostatak rasporeda utakmica koje će biti emitovane na televiziji još nije utvrđen, ali će biti određen uskoro.\nPrva utakmica će ići uživo u tri zemlje: Srbiji, Bosni i Crnoj Gori, uz ostale Sport Klub kanale, koji će puštati utakmicu u snimku.\nZbog dogovora za TV prenose, kao i drugih faktora, nekim od utakmica u sezoni 2009 je promenjen datum odigravanja. Tu spadaju dve utakmice između Vukova i Wolvesa, gde su timovi zamenili domaćinstva, kao i Dukes - Vukovi utakmicu, koja će sada biti odigrana 4. aprila, umesto 25. Takođe, utakmica između Cowboysa i Gladiatorsa je pomerena za 4. jul.\nSport Klub je televizija koja emituje isključivo sportski sadržaj i koja postoji u svim CEFL zemljama osim Austrije -- u Mađarskoj, Srbiji, Sloveniji i Hrvatskoj uz Poljsku i Rumuniju, kao i dve zemlje u kojima se emituje srpski Sport Klub: Bosna i Crna Gora. Ovo potencijalno daje CEFL-u milionsku publiku širom kontinenta, i ne samo da pomaže u zemljama sa već postojećim CEFL timovima, već bi moglo da pomogne i kod budućih proširenja.\nLiga će za cilj imati da svim timovima bude pružena šansa da imaju prenose svojih utakmica -- osim za utakmice u Beogradu i Budimpešti, postoji interes za utakmicu u Novom Sadu, ukoliko odgovarajuća lokacija bude pronađena, a i za moguće plej-of polufinale iz Austrije, ako ga Gladiatorsi budu ugostili, uprkos tome što Sport Klub nije dostupan u Austriji.\nU mnogim od ovih zemalja, Sport Klub je u prethodnim godinama bio dom američkog fudbala, uključujući i NFL i NCAA fudbal. Iako još uvek mnogo daleko od tih takmičenja, ovo je još jedan korak koji je liga napravila, a koji će približiti ceo sport mestu koje bi trebalo da ima, u celom regionu.


Čović najavio novi krug razgovora o izbornoj reformi\nTanjug 7. maja 2022. 18:13\nMOSTAR – Predsednik Hrvatskog narodnog sabora BiH Dragan Čović najavio je danas da će u narednih deset dana biti održan novi krug razgovora o izbornoj reformi, što je, kako je rekao, rezultat inicijative hrvatskog premijera Andreja Plenkovića, dok lider SDA Bakir Izebegović odbacuje mogućnost u uspeh te inicijative, prenela je Hina.\nU izjavi za medije Čović je naveo da je o tome sinoć razgovarao sa evropskim predstavnicima.\n„U idućih deset dana trebalo bi da se održe sastanci kako bi se još jednom pokušalo doći do promene elemenata Izbornog zakona da bi izbori imali svoj smisao i pravu demokratičnost“, rekao je Čović.\nPojasnio je kako je ovaj krug razgovora o izbornoj reformi rezultat aktivnosti hrvatskog premijera Andreja Plenkovića koji je s nizom evropskih političara poslednja dva dana razgovarao u Varšavi i Salcburgu.\nPlenković se u Salcburgu bilateralno sastao s potpredsednikom Evropske komisije Marošom Šefcovicem i poverenicima EK Johanesom Hanom i Paolom Đentilonijem, dok je u Varšavi na donatorskoj konferenciji za Ukrajinu razgovarao s nizom zvaničnika među kojima je bila i predsednica EK Ursula fon der Lajen.\n„Mislim da smo se do kraja razumeli kakve poteze treba da vučemo u BiH“, rekao je Čović.\nIzrazio je očekivanje da će se bošnjacki političari opirati ovoj inicijativi smatrajući da mogu Federaciju BiH pretvoriti u bošnjačku „fildžan državicu“.\nČović je rekao da to ne treba ni bošnjackom, ni hrvatskom, ni srpskom narodu u BiH, a ni svim građanima BiH.\nPozdravio je napore hrvatskog premijera Andreja Plenkovića i predsednika Zorana Milanovića da bi Hrvati u BiH ostvarili ravnopravnost i da prestane preglasavanje od tri i po puta brojnijih Bošnjaka na izborima.\nOpšti izbori u BiH raspisani su za 2. oktobar, a Hrvati ne žele da im predstavnike u državnim institucijama biraju bošnjački glasovi, kako što je to bio slučaj na prošlim izborima sa Željkom Komšićem.


Vršilac dužnosti premijera Jermenije Nikol Pašinjan rekao je danas da Jermenija kao članica Organizacije Ugovora o kolektivnoj bezbednosti nije zainteresovana za članstvo u NATO-u, ali će zadržati veze sa Alijansom.\n- Mi imamo odnose sa Alijansom u vezi sa mirovnim misijama, uključujući na Kosovu i u Avganistanu. Ali, nismo zainteresovani za članstvo u NATO-u - pojasnio je on.\nPašinjan je rekao da će Jermenija i dalje biti članica Organizacije Ugovora o kolektivnoj bezbednosti i Evroazijske ekonomske unije.\nPrevremeni parlamentarni izbori održani su juče u Jermeniji na kojima je ubedljivu pobedu ostvario Pašinjanov blok Moj korak sa 70,43 odsto osvojenih glasova, podseća TASS.\nJermenija ima novog premijera - VOĐU REVOLUCIJE


NACRT ZAKONA O SISTEMU PLATA ZAPOSLENIH U JAVNOM SEKTORU: UKOLIKO DOGOVOR SA SINDIKATIMA O NACRTU ZAKONA IZOSTANE, TO ćE ODLOżITI KREDIT SVETSKE BANKE NAMENJEN REFORMI JAVNOG SEKTORA, A STVORIćE PROBLEM I SA MMF-OM KOJI JE KAO USLOV ZA POZITIVNU OCENU čETVRTE REVIZIJE IMAO USVAJANJE OVOG ZAKONA\nKonačan dogovor svih učesnika o Nacrtu zakona o sistemu plata zaposlenih u javnom sektoru očekujem u subotu, 6. februara 2016. godine, izjavila je ministarka državne uprave i lokalne samouprave, Kori Udovički i dodala da bi Nacrt zakona mogao da bude usvojen na sednici Vlade Republike Srbije tokom istog vikenda, a nakon toga po hitnom postupku upućen na usvajanje u Narodnu skupštinu Republike Srbije.\n"Premijer će obaviti poslednji razgovor sa sindikatima i predstavnicima nezavisnih tela u subotu i tada će biti doneta odluka. Ako ona bude pozitivna, očekujem da Vlada zaseda za vikend ili u ponedeljak, jer to nam je krajnji rok, ukoliko želimo da na osnovu ovog zakona obezbedimo i početak rada projekta Svetske banke za podršku reformi javne uprave", rekla je Udovički.\nOna je upozorila da, ukoliko bi dogovor sa sindikatima o Nacrtu zakona izostao, to bi odložilo kredit Svetske banke od 75 miliona dolara namenjen reformi javnog sektora bar godinu dana, jer bi to značilo da se sve radi iz početka.\n"Ako bi Nacrt zakona ostao na novoj preradi, o tome bi ponovo mogli da razgovaramo za nekoliko meseci, ali onda bismo imali problem sa MMF-om koji je kao uslov za pozitivnu ocenu četvrte revizije imao usvajanje ovog zakona", rekla je Udovički.\nPored toga što u novom Nacrtu zakona obračun plata za vreme bolovanja ostaje po starom, kao i minuli rad, ona je navela da su i pravila kada je reč o regresu i toplom obroku ostala ista.\nUdovički je poručila da je jedna od bitnih stvari koje Nacrt zakona donosi ujednačavanje uslova rada u javnoj upravi i nezavisnim državnim organima, jer se u delu sistema obračun radio na osnovu samo osnovne plate, a u drugom u sladu sa Zakonom o radu ("Sl. glasnik RS", br. 24/2005, 61/2005, 54/2009, 32/2013 i 75/2014), dakle na osnovu proseka od 12 meseci.\nOdgovarajući na primedbe vezano za osnovice za obračun u lokalnim samoupravama, ona je rekla da mnoge ustanove na lokalnom nivou imaju i zaposlene sa lokala i iz republike, koji u istoj ustanovi rade po različitom režimu.\n"Logično je da osnovica republičkog budžeta mora da se primenjuje na sve lokalne samouprave. Ako neka ima manje sredstava, ima autonomiju i mora da realizuje budžet u skladu sa sredstvima, pa je osnovica propisana samo kao maksimum", rekla je Udovički.\nPrema njenim rečima, neuređenost se tek vidi kod ovog pitanja, ali čitav problem i nije moguće rešiti samo zakonom o platama, već i uređivanjem ustanova i postavljanjem pitanja čija je odgovornost za rad ustanove.\n"Ustanova mora da pripada jednoj ili drugoj vlasti i da se zna kojoj vlasti direktor polaže račune. A od koga ustanova dobija novac to je druga stvar. To je samo izvor prihoda, može i od donatora", rekla je Udovički.\nPotpredsednica vlade je istakla da Nacrt zakona reguliše niz principa, a prvi je da se ne diraju funkcioneri čiji su položaj i plata već uređeni reformskim zakonima, kao što je slučaj sa sudijama.\nUdovički je navela da Nacrt zakona postavlja principe za uporedivi rad, a postavljeni su i kriterijumi šta je uporedivost - slična složenost, odgovornost, uslovi rada... A za uporediv rad mora da se zarađuje uporediva osnovna zarada, dok za veći učinak sledi veća zarada.\nUdovički je navela da je plan i da se transparentno prikaže sistem plata i način vrednovanja i za sva nezavisna tela, u koje spada Narodna skupština, predsedništvo...\nGovoreći o javnim preduzećima, ona je rekla da je prva reakcija javnosti "zašto se nama uređuju plate koje su niže i uređenije nego u javnim preduzećima, a njih ste opet pustili", ali javnim preduzećima su, objašnjava plate uređene po Zakonu o radu.\n"Vi imate pravo, po Zakonu o radu, da svima umanjite zarade na minimalac ako poslujete sa gubitkom. Da li smo videli da se to dešava? - ne. Šta nam to govori? Nije to posledica toga da li su im plate uređene zakonom ili ne, već drugih problema", rekla je Udovički.


NOVALIĆ U USK! Osigurati finansijsku konstrukciju za završetak Aerodroma Bihać\nFadil Novalić, premijer bh. entiteta Federacija Bosne i Hercegovine boravio je danas u tehničkoj posjeti Unsko-sanskom kantonu gdje se sastao sa kantonalnim premijerom Mustafom Ružnićem, te Razimom Halkićem, dopredsjedavajućim Skupštine USK-a i ministrima privrede i građenja, prostornog uređenja i zaštite okoliša, javlja Anadolu Agency (AA).\nNakon sastanka koji je trajao duže od sat vremena, Ružnić je pojasnio o čemu su razgovarali sa federalnim premijerom Novalićem.\n“Spomenuli smo cijeli niz projekata i sve ono s čime se susrećemo kada je u pitanju problematika oko migranata i pandemije koronavirusa. Pomenuli smo i putnu infrastrukturu i ono što je neophodno po tom pitanju raditi, zatim treću razvojnu osu koja je potrebna našem kantonu, veći broj graničnih prelaza, razgovarali smo o gasovodu i svemu onome što je neophodno uraditi za našu Krajinu, a poseban akcenat našeg razgovora bio je bihaćki aerodrom“, rekao je Ružnić.\nKako je Novalić pojasnio tri su teme razgovora bile na dnevnom redu sastanka. Najprije se, kako je rekao, pričalo o projektima koji su trebali biti predloženi nakon sastanka Novalića sa premijerima svih deset kantonalnih vlada, čiji cilj je bio da se budući kantonalni projekti uvrste u budžet FBiH. Zatim migrantska kriza i Aerodrom Bihać.\n“Nama su predstavljeni komunikacijske osi života u Unsko-sanskom kantonu i tu smo prilično prisutni ove i slijedeće godine kroz Ceste Federacije BiH, koje finansiraju razne projekte u vrijednosti 38 miliona konvertibilnih maraka i to je najveći procenat prisutnosti jedne firme u nekom od kantona FBiH. Što se tiče Aerodroma Bihać, mi smo do sada emitovali 13 miliona maraka i imamo probnu pistu i glavni projekat koji iznosi 65 miliona eura, što je dvostruko više nego što su bila srednja predviđanja. To je očigledno skupa priča ukoliko želimo napraviti kvalitetan aerodrom koji će odgovarati potrebama turizma“, istakao je Novalić.\nDodao je, kako je na sastanku postignut dogovor da Grad Bihać i Unsko-sanski kanton izrade neku vrstu svoje vizije razvoja Aerodroma Bihać kako bi isti bio završen u razumnom vremenu. Poslao je poruku da je aerodrom u Bihaću od izuzetnog značaja za USK i da Vlada FBiH želi da u narednih godinu dana zatvori finansijsku konstrukciju kada je u pitanju ovaj projekat.\n← Završena sjednica Predstavničkog doma PSBiH, nema podrške za amandmane na Ustav\nVLASENICA! Pri kraju radovi na uređenju Memorijalnog centra “Rakita” →\n28/10/2020 deblokada 0


Održan sastanak Radne grupe za radne prakse: Pročitajte ključne predloge - Beogradska otvorena škola\nOdržan sastanak Radne grupe za radne prakse: Pročitajte ključne predloge\nČetvrti sastanak Radne grupe za radne prakse održan je u četvrtak, 30. decembra 2021. godine u prostorijama Ministarstva za rad, zapošljavanje, boračka i socijalna pitanja. Na sastanku je prisustvovalo oko 30 predstavnika organa državne uprave, međunarodnih organizacija, sindikata, udruženja poslodavaca i organizacija civilnog društva.Na sastanku se diskutovalo pojedinačno o svakom komentaru i predlogu koji je stigao na adresu Ministarstva nakon završene javne rasprave. Najviše se diskutovalo o predlozima koji se tiču starosnih ograničenja za odlazak na praksu, zatim o visini nadoknade za praktikante i administrativnih procedura za poslodavce koji će angažovati praktikante.\nČlanovi radne grupe su se najviše protivili članu nacrta zakona kojim se ograničava praktikant da obavlja radnu praksu samo u okviru stečenog nivoa kvalifikacija tokom prvih 9 meseci nakon završetka školovanja. Članovi radne grupe su zamerali neodređenost i konfuznost koji stvara ovaj stav, kao i nepotrebno ograničavanje praktikanata u izboru sopstvenog zanimanja. BOŠ tim je o ovom i o drugim uočenim dilemama u Nacrtu zakona o radnoj praksi pisao u ovom tekstu.\nU novoj godini Ministarstvo je objavilo Izveštaj o sprovedenoj javnoj raspravi, dokument u kojem zainteresovana javnost može da se upozna detaljno sa svim komentarima i nedoumicama oko kojih su vođene diskusije kako na prezentacijama Nacrta zakona u okviru javne rasprave, tako i na sastancima radne grupe. Izveštaj se može naći na sajtu Ministarstva za rad, zapošljavanje, boračka i socijalna pitanja, kao i na portalu Radne prakse, na ovom linku.\nU narednom periodu Vlada Republike Srbije treba da prihvati Nacrt zakona i da utvrdi predlog koji se dalje upućuje Narodnoj skupštini. Predlog zakona koji se donosi može da se uvrsti u dnevni red sednice Narodne skupštine u roku ne kraćem od 15 dana od dana njegovog podnošenja.\nPravni okvir za regulisanje praksi je značajan kako bi se sprečile zloupotrebe i obezbedio kvalitet, kao što to pokazuju prethodne pravne analize i istraživanja BOŠ-a, a kako bi se došlo do adekvatnog rešenja važno je da bude sproveden široki konsultativni proces.


Šarović: BiH uvodi puzajuće sankcije Rusiji • RTK\nPredsednik Srpske demokratske stranke (SDS) Mirko Šarović izjavio je da Bosna i Hercegovina uvodi sankcije Rusiji „puzajućom metodom“.\nPrema njegovim rečima, članovi tih bh. delegacija na forumima Saveta Evrope i nekim drugim telima glasaju za odluke koje u suštini jesu sankcije Rusiji.\n„Tako se državljanima ove zemlje uskraćuje ulazak, proglašavaju se za nepoželjne osobe, Rusija se iščlanjuje iz raznih organizacija“, naglasio je lider SDS-a, dodavši da je doneto na desetine takvih odluka, dekleracija i zaključaka.\n„Ako je neko dao svoj glas za takvo nešto, onda on nije crpeo ono što je stav zvanične politike BiH, već je za takvo nešto dobio neku drugu instrukciju. Mora se utvrditi ko je i zašto to činio jer članovi delegacija nemaju pravo da nastupaju kao slobodni strelaci, već moraju zastupati stavove zvanične politike“, istakao je Šarović.\nOn je dalje kazao da je činjenica da je predsednik Srbije Aleksandar Vučić rekao da je Srbija jedina zemalja sa Zapadnog Balkana koja nije uvela sankcije Rusiji, iz čega se izvlači jasan zaključak da je to učinila i BiH.\nSa druge strane, dodao je, srpski član Predsedništva BiH Milorad Dodik to negira.\nŠarović očekuje da će situacija uskoro biti jasnija i da će se razjasniti da li je Predsedništvo BiH zvanično raspravljalo po ovom pitanju.


Višković: RS ima dovoljno medicinske opreme za borbu protiv korone – Virus korona – ASinfo Portal\nVišković: RS ima dovoljno medicinske opreme za borbu protiv korone – Virus korona\nBANJALUKA – Predsjednik Vlade Republike Srpske Radovan Višković izjavio je da Srpska ima dovoljno medicinske opreme neophodne za borbu protiv virusa korona zahvaljujući, između ostalog, i večerašnjoj pošiljci iz Srbije.\nVišković je naveo da je iz Srbije stiglo deset respiratora, po pet stabilnih i mobilnih, kao i 5.000 testova za virus korona.\n“Prije nekoliko dana kada je (srpski član Predsjedništva BiH Milorad) Dodik boravio u Srbiji sa (predsjednikom Srbije Aleksandrom) Vučićem, zamolili smo da dio testova odvoje za Srpsku, jer smo čekali isporuku testova koje smo nabavili od UNDP-a”, rekao je Višković novinarima u Banjaluci, gdje je dočekao treći kontingent pomoći iz Srbije.\nOn je naglasio da će Republički štab za vanredne situacije donijeti odluku da dio ove opreme bude proslijeđen i u četiri federalne opštine sa većinskim srpskim stanovništvom.\nVišković je zahvalio Vučiću, Vladi i građanima Srbije na pomoći.\nPremijer Srpske je rekao da će Vlada Srpske, možda već sutra, usvojiti akcioni plan koji se odnosi na relaksaciju mjera koje je u proteklom periodu donosio Republički štab za vanredne situacije.\nOn je dodao da već prve mjere mogu biti relaksirane od 27. aprila, ukoliko epidemiološka situacija ostane kakva je ovih dana.\n“Možemo očekivati da ćemo od druge polovine maja relaksirati sve naše mjere i vratiti se normalnom životu, iako ćemo vjerovatno neki duži period morati da se naviknemo da živimo sa virusom korona i da nosimo maske, rukavice i ostalu neophodnu opremu”, rekao je Višković.\nOn je ponovo pozvao građane da poštuju preventivne mjere i da u slučaju eventualne relaksacije mjera vode računa o socijalnoj distanci.\nDubičanki Anji Budimir i dalje potrebna pomoć\nEpidemija nije promijenila moj odnos prema BiH


Obama i Clinton posvećeni mirnoj i prosperitetnoj BiH - Klix.ba\nPoruka Williama Burnsa Obama i Clinton posvećeni mirnoj i prosperitetnoj BiH\nPoruka Williama Burnsa\nObama i Clinton posvećeni mirnoj i prosperitetnoj BiH\n18.2.2012. u 11:54\nBurns s članovima Predsjedništva BiH\n"Na svim svojim sastancima sam jasno kazao da ostajemo čvrsto privrženi i da pružamo podršku suverenitetu i teritorijalnom integritetu BiH te Dejtonskom mirovnom sporazumu", kazao je Burns jutros u Sarajevu u razgovoru s predstavnicima bh. novinskih agencija po završetku posjete BiH, nakon koje je otputovao za Kosovo.\n"Vizija Sjedinjenih Država ostaje ista, a to je multietnička, demokratska BiH kao članica NATO-a i Evropske unije i mi ćemo nastaviti da pružamo podršku nastojanjima koja vode tim ciljevima", rekao je Burns.\nPo njegovim riječima, BiH se suočava sa hitnim političkim, ekonomskim i socijalnim izazovima. "Međutim, napredak u formiranju Vijeća ministara BiH i provođenje određenih reformi koje je tražila Evropska unija pokazuje da lideri mogu ostaviti po strani uske lične razlike i interese te raditi na praktičnim rješenjima koja mogu dati pozitivne rezultate za ovu zemlju i njene građane", istaknuo je Burns.\n"Snažno sam ih potaknuo da što je moguće prije poduzmu te aktivnosti kako bi BiH mogla aktivirati svoje sudjelovanje u NATO-vom Akcionom planu za članstvo (MAP) prije samita NATO-a u Chicagu u maju, te kako bi na snagu stupio Sporazum o stabilizaciji i pridruživanju sa Evropskom unijom", poručio je Burns, dodajući da su Ambasada SAD-a u BiH i ambasador Patrick Moon spremni da pomognu u svim tim nastojanjima.\n"I dok uspjeh zavisi od spremnosti i posvećenosti lidera i građana ove zemlje, Sjedinjene Države su bile, jesu i bit će istinski prijatelj ove zemlje i podržavat će modernu, stabilnu i prosperitetnu BiH koja je potpuno integrirana u Evropsku", zaključio je zamjenik američke državne tajnice William Burns.


Opozicija najavljuje bojkot izbora, Vučić kaže da mu je svejedno ko učestvuje | Pančevo - 013 info\nN1/021\tPet, 23/08/2019 - 00:57\nIzbori će biti održani na proleće, ali bi građani već u narednih nekoliko nedelja mogli da znaju ko će na tim izborima učestvovati.\nNakon što je nekoliko opozicinih stranka najavilo bojkot, predsednik Aleksandar Vučić poručio je građanima da ne brinu, da svako ima pravo da bojkotuje, a da je njemu lično svejedno ko će na izborima učestvovati.\nPredsednik u razgvoru za Glas Amerike kaže da su na snazi zakoni koje je donela prethodna vlast, spreman je na proveru biračkih spiskova, a što se medija tiče, navodi da su danas najmoćnije društvene mreže.\nInteresantno je i da iako kaže da SNS ulaže napore, u suštini svejedno mu je da li će i ko bojkotovati izbore.\n"Građani ne moraju da brinu. Svako ima pravo da bojkotuje, posebno oni koji imaju nikakvu podršku naroda i svih njihovih partija zajedno iznosi ispod deset odsto. Tako da mogu da bojkotuju, ili ne moraju. Pravo da vam kažem, meni je svejedno. Voleo bih da izađu na izbore i jasno vide kako i koliko stoje", poručio je Vučić.\nZa jaku demokratiju potrebna je jaka opozicija u parlamentu, ukazuje ambasador Nemačke Tomas Šib. On pozdravlja dijalog između vlasti i opozicije, i kaže da načelno govoreći, bojkot nije dobro rešenje.\n"I sada je u okviru tog dijaloga pokušano da se pokrenu stvari sa mrtve tačke i da se okolnosti menjaju. Po našem mišljenju to je važan proces i nadamo se da će se nastaviti, to je naša nada", rekao je Šib.\nSve je manje nada da će se taj proces nastaviti. Narodna stranka Vuka Jeremića već je donela odluku o bojkotu, a slično razmišljaju i druge članice Saveza za Srbiju, poput Dveri Boška Obradovića.\n"S obzirom da ovde nikakvi medijski uslovi za ravnopravan tretman izbornih učesnika ne postoje, meni ostaje jedino da Predsedništvu Srpskog pokreta Dveri predložim da mi već sada donesemo odluku o tome da ćemo bojktovati izbore na proleće iduće godine", kaže Obradović.\nI vlast i opozicija su preuranjeno i nepripremljeno ušli u dijalog, ocenjuje profesor Fakulteta političkih nauka Slaviša Orlović i navodi da je možda rano da se već sada donose definitivne odluke o bojkotu.\n"Pod pretpostavkom da će se izbori održati na proleće 2020, mislim da je još rano zakovati i vezati sebi ruke sa takvim odlukama. Zato treba ostaviti prostora da to bude sredstvo pritiska jedne stranke ili većine stranaka, ili ovih ključnih stranaka koje su bile povezane sa protestima u Srbiji", smatra Orlović.\nJedan deo opozicije opreznije pristupa ideji bojkota. Za predsednika Socijaldemokratske stranke Borisa Tadića utrkivanje koja će stranka pre da proglasi bojkot, predstavlja manjak opozicione zrelosti. Kaže da je i on u ovom trenutku za bojkot, ali da treba sagledati sve aspekte te odluke.\nInicijativa "Ne davimo Beograd" potvrdila je danas da će bojkotovati predstojeće izbore, jer su, kako su naveli, konstatovali da nije došlo ni do kakvog pomaka u ispunjenju zahteva za slobodne i fer izbore od strane nadležnih institucija.\nU saopštenju je navedeno da će ta organizacija u narednom periodu izraditi predlog "Deklaracije o aktivnom bojkotu izbora" koji će biti ponuđen, kako su naveli, na usaglašavanje građanima, akademskoj i stručnoj javnosti, civilnom društvu i ostalim političkim akterima.\nTa organizacija podsetila je da su svi opozicioni akteri, veliki broj parlamentarnih i vanparlamentarnih opozicionih saveza, stranaka i pokreta, potpisali u decembru prošle godine zajedničku deklaraciju kojom su utvrdili da nema uslova za slobodne i fer izbore.\nsrbija politika izbori\nED PANČEVO: Isključenja struje za četvrtak, 19. septembar\nVODOVOD PANČEVO: Biće cisterni, ali spremite zalihe vode za sledeći vikend\nGradski odbor Narodne stranke Pančevo: Građanima nije dovoljno obaveštenje, obezbedite cisterne\nPANČEVO i devet naseljenih mesta bez vode od petka do nedelje\nPančevo domaćin brojnim inostranim književnicima\nTopla jesen je pred nama, ovo je prolazno naoblačenje


► Novi predsednik Tunisa Kais Said položio zakletvu\nNovoizabrani predsednik Tunisa Кais Said položio je danas zakletvu na ceremoniji u Parlamentu. U svom govoru Said je obećao da će se boriti protiv korupcije i za zaštititu sloboda, posebno prava žena.\nSaid je rekao da "neće biti tolerancije prema trošenju novca naroda".\nTunis se bori protiv nezaposlenosti i slabe ekonomije.\n"Moramo da se ujedinimo protiv terorizma", rekao je predsednik i obećao da će se boriti protiv ekstremizma.\nSaid je pobedio na predsedničkim izborima početkom ovog meseca.\nOn je bio nezavisni, konzervativni kandidat kog podržava islamistička partija Enahda koja je pobedila na nedavnim parlamentarnim izborima u Tunisu.\nSaid je nasledio Bedžija Kaida Esebsija, koji je preminuo u julu tokom svog mandata.\nSaid pobedio na predsedničkm izborima u Tunisu\nTuniska izborna komisija objavila je danas preliminarne rezultate koji pokazuju da je profesor prava Kais Said pobedio na predsedničkim izborima.\nTunis danas bira predsednika\nTunišani danas biraju predsenika između tajkuna i političara Nabilja Karuija i profesora prava Kaisa Saida.


Dokazi protiv Simonovića dovoljni za hapšenje, ali ne i za isključenje iz SNS?\nJelena Zorić | 11. mar 2019.\nHoće li policija dodeliti zaštitu novinaru Žig Info Milanu Jovanoviću, kom je zapaljena kuća i uredniku portala koji je dva meseca pre požara prebijen? N1 je pokušao da sazna do kada će optuženi da je naredio paljenje kuće novinara Dragoljub Simonović ostati na poziciji prvog čoveka opštine Grocka i da li će ga naprednjaci isključiti iz stranke?\nDragoljub Simonović (foto: Medija centar)\nOptužen da je naložio da se novinaru Žig Info portala Milanu Jovanoviću u decembru zapali kuća, predsednik opštine Grocka Dragoljub Simonović je na slobodi.\nSlobodan je, i dalje, nepoznati napadač koji je u oktobru pretukao urednika tog portala Željka Matorčevića.\nTek po hapšenju predsednika opštine Grocka, Matorčević saznaje da je isti čovek – Simonović, preko policajca interventne jedinice policije, početkom oktobra, tražio da se ućutkaju i on i kolega.\n„Advokat je rekao sledeće – da je policajac kog je unajmio Simonović, on nije spomenuo moje ime, jer se za njega vodi postupak samo za Jovanovića, međutim, Simonović je u svom iskazu rekao tom policajcu da popriča sa mnom i sa Milanom, i automatski se to dovodi u vezu jer nas je Simonović pomenuo u iskazu. Ja se osećam nebezbedno i još sam tad zatražio policijsku zaštitu, ali na to nije odgovoreno“, kazao je Matorčević.\nPolicija o prebijanju Matorčevića još vodi istragu, slučajevi korupcije o kojima su on i Jovanović pisali i dalje su nerešeni – neophodno je da se novinaru i uredniku Žig Info dodeli policijska zaštita, kažu u Udruženju novinara Srbije.\n„Grocka je mala sredina, tu se svi znaju, on je i dalje predsednik opštine, ima jak uticaj, sve to budi sumnju da bi nešto moglo da se ponovi“, kaže novinar Dušan Telesković.\nIma li iste sumnje i policija, i hoće li, pored toga što patrola dežura ispred Jovanovićeve kuće i Matorčević dobiti zaštitu – resorni ministar ne daje konkretak odgovor.\n„Principijelno ne govorimo o merama koje policija primenjuje vezano za bezbednost lica koje je štićeno lice, zato što ne želimo da otkrivamo šta pripremamo. Ali hoću da kažem da se Milanu Jovanoviću ni jednog momenta nije ukinulo policijsko obezbeđenje, on i dalje ima zaštitu policije“, kazao je Stefanović.\nIako ministar na konferencijama u Ministarstvu unutrašnjih poslova neretko spominje i politiku i opozicione protivnike, kakva je politička sudbina njegovog partijskog druga Simonovića nije odgovorio.\nN1: Kada je Dragoljub Simonović uhapšen, policija i tužilaštvo su očigledno imali dovoljno dokaza da on bude uhapšen, šta je manjkalo da on bude isključen iz Srpske napredne stranke? On je i dalje, osim što je predsednik opštine Grocka, i dalje predsednik opštinskog odbora SNS u Grockoj, zatim član beogradskog odbora – gde ste Vi šef i član glavnog odbora SNS-a. Smatrate li da je takvim ljudima mesto u stranci i da li treba da ostane predsednik opštine?\n„Neću danas o detaljima stranačkih tema, ali pokazaćemo da je SNS zna šta je njen posao i pokazaćemo da vodimo računa o svemu, koja vodi računa o ljudima koje predstavlja i o svom integritetu“, kazao je Stefanović.\nN1: Taj čovek je i dalje predsednik opštine?\n„Videćete u budućnosti, pričaću…“, odgovorio je.\n„Na nekoj konferenciji za štampu kada budem govorio o širim temama“, bio je kretak, ministar.\nZamenik gradonačelnika Beograda Goran Vesić nedavno je rekao da Skupština grada ne može da smeni Simonovića, odnosno da jedino u slučaju da se sednica skupštine opštine ne održi tri meseca, grad može da je raspusti. Odnosno, ako do 27. marta ne bude održana sednica u Grockoj, mogli bi da budu raspisani prevremeni izbori.\nTužilaštvo za Insajder o seriji napada u Grockoj: Istrage u toku…\nMinistar policije na pitanja Insajdera potvrdio hapšenje obijača stana novinara iz Grocke, ali nije želeo da govori o motivima\nRBG: Kakvu poruku šalje Srbija puštanjem Simonovića na slobodu?\nSutra sastanak Radne grupe za bezbednost novinara\n← Novinarka kažnjena, koncesija i dalje tajna\nUslovna kazna za pretnje urednici Infocentrale →


Otkazana 13. Internacionalna dečja radionica animiranog filma u Vranju - JuGmedia\nInternacionalna dečja radionica animiranog filma koja je po 13 put , u okviru manifestacije “Zlatni puž”, trebala da bude održana u Vranju 1. avgusta, biće odložena zbog nepovoljne epidemiološke situacije.\nOtuda su otkazani i ranije dogovoreni dolasci mnogih učesnika radionice, a među kojim i malih animatora iz Rusije, Indije i Ukrajine.\n“Imajući u vidu situaciju u kojoj se nalazimo planirali smo i da od 1. do 3. avgusta Internacionlnu radionicu održimo i onlajn, ali smo i od toga odustali zbog uvedenog vanrednog stanja u gradu i zabrane okupljanja. Međutim, mi i dalje ne odustajemo od njenog održavanja i do detalja razrađujemo sve moguće načine koji će nam omogućiti da ovu radionicu za koju smo se spremali gotovo čitve godine i održimo.”, ističe Miroslav Đerić, direktor vranjskog ŠAF-a.\nOn dodaje da organizatori ove manifestacije budno prate epidemiološku situaciju i da su spremni da Internacionalnu dečju radionicu animiranog filma održe čim se budu stekli uslovi za to.


VojvodinaCafe - Sajentolozi u Subotici uzburkali javnost\nSajentolozi u Subotici uzburkali javnost\nVest objavljena: 20.06.2012 10:29\nDolazak sajentologa u centar Subotice, koji za sebe kažu da su misionari dobre volje i da pomažu ljudima u rešavanju problema, žestoko je podelio građane. Dok žuti šator neki ravnodušno posmatraju, sa opaskom da bi "bilo zanimljivije da je i Tom Kruz došao", mnogo je više onih koji negoduju, smatrajući da je reč o sekti.\nRazlog više za nezadovoljstvo građana je i činjenica da je Gradska uprava besplatno dala na korišćenje javne površine u samom centru grada.\nGosti u Subotici, koji su na sever Bačke došli u okviru evropske turneje, tvrde da sejntologija ne odstupa ni od jedne vere i da ih je do sada posetilo više od 3.500 Subotičana, koji su se raspitivali o njihovom radu.\n"Naš humanitarac može postati svako bez obzira na religijsku pripadnost i zato ne treba da nas nazivaju sektom. Kroz posete izložbama i u razgovoru sa nama, mnogo ljudi je pronašlo odgovore na pitanja koje ih muče. Ljudi u Srbiji žive u nemaštini, sa mnoštvom problema, i zato ne čudi što dolaze u nadi da će dobiti pomoć da ih reše", objašnjava Jeržan Maškanov, koordinator projekta i programa "Misionari dobre volje".\nPo definiciji, sajentologija je skup verovanja i učenja koje je 1952. godine stvorio Ron Habard. On je pravac nazvao religijom i osnovao Sajentološku crkvu, koja je u Americi zakonom priznata i izuzeta od poreza. Sajentolozi sebe smatraju propovednicima, koji duhovnom snagom mogu da reše i najveće svetske katastrofe. Među najpoznatijim sledbenicima su Tom Kruz, Kejti Holms, Džon Travolta, Vil Smit...\nMaškanov dodaje i da je njihov dolazak i boravak u gradu prošao neophodnu proceduru za organizovanje manifestacija i da ne moraju da plaćaju korišćenje javne površine.\nUpravo je to najviše naljutilo stanovnike Subotice, kojima se na istom mestu, kod Plave fontane, papreno naplaćuje izlaganje meda, vina, narodnih rukotvorina...\n"Od kulturnih radnika, preko privrednika, do političkih partija, svi plaćaju zakup za štandove u centru grada, a sumnjivim strancima se daje da džabe podignu šator i tu budu deset dana", besno će Subotičanin Lajoš Varga.\nU Gradskoj kući saznajemo da su sajentolozi najpre tražili da mesec dana borave na Sunčanom satu, ali je to odbijeno. Kako se vode kao neprifitabilna i humanitarna organizacija, pošteđeni su plaćanja taksi za korišćenje javne površine.\n"Upravo zbog toga što su tako registrovani, nismo mogli da ih odbijemo u potpunosti, a uz to MUP je odobrio sadržaj manifestacije", kažu u Gradskoj upravi Subotice.


Lotus: Kimi Rajkonen se savršeno uklapa\n9 Jan 2013 - 07:30 Sport Link\nDžerard Lopez, glavnokomandujući među vlasnicima tima Lotus, firme Genii Capital, veruje da je Kimi Rajkonen uspeo da pronađe savršen balans između njegovog posla i privatnog života u 2012. godini. Ranije je trpeo kritike zbog manjka entuzijazma, Finac je nadmašio očekivanja obezbedivši pobedu Lotusu, prvu pod ovom upravom i u ovom statusu, a koju je malo ko očekivao.\nRajkonen se vratio u F1 posle dve godine pauze, koju je iskoristio za takmičenje u WRC šampionatu, uspevši da se popne na podijum sedam puta. Sve to je doprinelo sjajnoj atomsferi u timu a Rajkonen je bio sposoban da iskoristi sav potencijal Lotusovog bolida.\n„Stavlja mi osmeh na lice“ izjavio je Lopez. „Znao sam da bi moglo ovako da bude, Rajkonen je doneo ogromnu količinu rada kako bi njegov talenat došao do punog izražaja, i rezultat svega toga je vidljiv. On radi svoj posao na najbolji mogući način, a ostalo slobodno vreme koristi kako on želi. Pronašao je balans, pričamo svake nedelje i on se oseća dobro. Ja želim vozače a ne robote.“\nLopez je pomenuo i Rajkonenovog kolegu Romaina Grosjeana. Uprkos turbulentnoj kampanji koja je iza njega, i tokom koje je čak i kažnjen zabranom vožnje u Italiji posle nepotrebnog sudara koji je skrivio na stazi SPA već u prvom krugu, Francuz je uspeo da zasija pred kraj.\n„Bilo je četiri vozača koji su imali više kazni od njega, ali su oni učestvovali na svim trkama, dok je Grosjean izbačen sa trke u Italiji. Ipak, pokazao nam je da je brz i od njega se očekuje mnogo više ove godine.“\nDžerard Lopez ne razmišlja o prodaji Lotusa\nVlasnik Lotusa, Džerard Lopez tvrdi da ne razmišlja trenutno o prodaji tima, iako je krajem prošle godine bilo razgovora sa potencijalnim investitorima.\nLopezova firma Genii Capital je razmišljala o prodaji manjinskog dela tokom 2012. godine, i razgovano je sa nekoliko različitih strana, ali je na kraju odlučeno da ostanu stoprocentni vlasnici. Posle uspeha koji su postigli tokom sezone, koju su završili na četvrtom mestu u šampionatu konstruktora, Lopez je rekao da je prezadovoljan načinom na koji tim funkcioniše.\n„Kada smo kupili tim, uzeli smo 75% akcija, a onda smo preuzeli svih 100%. Ali uvek smo otvoreni za saradnju, ako postoje dobri investitori koji žele da ulažu, mi smo spremni. Nikada nisam želeo da prodam tim jer mislim da je on dobra platforma za razvijanje biznisa. Sa sponzorima ne razgovaramo samo o onome što vi vidite da piše na kolima, već o biznisu u širem kontekstu\nTokom godine, svom portfoliju, Lotus je dodao i kompaniju Koka Kola, koja želi da promoviše svoje energetsko piće „Burn“, a tim je pregovarao i o ugovoru sa kompanijom Honeywell koja takođe nudi sponzorstvo. Lopez kaže da su im finansije u dobrom stanju, iako nema budžete poput Red Bula, Meklarena ili Ferarija. „Blizu smo najboljih timova. Imamo ugovore sa Microsoftom, Unileverom i Koka Kolom. Ovo demonstrira našu vrednost, a naš tim broji 547 članova u ovom trenutku.“


Miroslav Vasin: Vojvodina najperspektivniji ekonomski region u Republici Srbiji\n-Privreda Srbije i privreda Vojvodine suočene su sa svim onim problemima kao i sve privrede svake zemlje bilo da su u pitanju članice EU ili one koje su kandidati za članstvo. U ovim turbulentnim vremenima, kada problemi ponekad nadilaze domene nacionalnih ekonomija, Vojvodina kao regionalna ekonomija u okviru ukupne ekonomije Republike Srbije, suočava se istovetnim problemima kao i u ostalim evropskim regijama. Vojvodinu kao evropsku regiju ističemo sa ponosom. Kada govorimo o intencijama u privredi Vojvodine, moramo poći od osnovnih ciljeva, pravaca i želja da ovladamo evropskim iskustvima, da ovladamo evropskim načinom ponašanja u oblasti privrede i prvenstveno da ovladamo evropskim sertifikatima i evropskim standardima.\nBioenergana Mirotin-Energo, primer za kojim treba da krenu mnoge firme u Srbiji\nPrvo biogasno postrojenje u našoj zemlji preduzeća “Mirotin-Energo” d.o.o., na poljoprivrednom dobru "Sava Kovačević" kod Vrbasa, zajedničkim pritiskanjem dugmeta pustili su u rad premijer Srbije Ivica Dačić i predsednik Vojvođanske Vlade Bojan Pajtić.\nKompanija Mirotin u Vrbasu pustila u rad prvu bioenerganu u Srbiju\nKompanija "Mirotin", Vrbas, osnovana 1992. godine, bavi se proizvodnjom i prometom poljoprivrednih dobara, kao i sirovina za primarnu proizvodnju i prehrambenu industriju. Poslovanje grupe je osim tržišta Srbije, velikim delom vezano i za inostrana tržišta. Više od 70% spoljnotrgovinskog poslovanja kompanije predstavlja izvoz sopstvenih proizvoda, i to pre svega na tržišta bivših jugoslovenskih republika (Slovenija, Hrvatska, Makedonija, Bosna i Hercegovina, Kosovo, Crna Gora), kao i na tržišta zemalja članica Evropske Unije: Italije, Mađarske, Nemačke i drugih.\nPorodica Adamov, do lepote i zdravlja uz pomoć sapuna\nSvi problemi su rešivi samo se treba obratiti na pravu adresu.\nAko imate probleme sa kožom, ili ako ste mladi, pa se na koži javljaju bubuljice i slične neželjene pojave, pomoć vam može stići iz sapundžijske radnje „Eco Soap“ iz Subotice.\nOvo liči na običnu reklamu o eliksiru mladosti, o nekom od mnogobrojnih proizvođača sličnih špecija, ali to nije.\nFIMEK ozvaničio praksu za svoje studente\nU SPENS medija centru 16.10.2012. godine Fakultet za ekonomiju i inženjerski menadžment u Novom Sadu potpisao je ugovore o saradnji sa Regionalnom razvojnom agencijom Bačka i Regionalnim centrom za društveno-ekonomski razvoj Banat. Fakultet za ekonomiju i inženjerski menadžment u Novom Sadu je ovim ugovorom studentima master programa “Ekonomsko – pravne studije Evropske unije” omogućio praksu i stažiranje u Regionalnoj razvojnoj agenciji Bačka i Regionalnom centru za društveno- ekonomski razvoj Banat.\nSava Dobranić: Fabrika vode i nova radna mesta su prioritet opštine Kikinda\nKikinda, najveće naselje severnobanatskog okruga sa oko 42.000 stanovnika i najlepšim varoškim centrom, ugostila je predstavnike bratskih gradova iz Poljske, Nemačke, Bugarske, Slovačke i dr. na manifestaciji koja je po 27. put pokazala svu veličinu i blagodet ove biljke, ali i sposobnost građana Kikinde da organizuju ovakvu jednu svetkovinu. Godine 1986. bila je to samo ideja grupe entuzijasta koji su ovoj posebnoj biljci darovali nesvakidašnji praznik, potvrđujući time i svoju specifičnost, tj. da onoga što ima u Kikindi nigde drugde nema.


Intenzivne pripreme za prikaz sposobnosti „Sloboda 2019“ (foto, video) - Sputnjik Srbija\n02:18 09 Avgust 2020\nIntenzivne pripreme za prikaz sposobnosti „Sloboda 2019“ (foto, video)\n12:01 16.10.2019 (osveženo 12:15 16.10.2019) Preuzmite kraći link\nPripadnici Vojske Srbije vrše intenzivne pripreme za prikaz sposobnosti „Sloboda 2019“ koji će biti održan na Aerodromu „Pukovnik-pilot Milenko Pavlović“ u Batajnici, 19. oktobra 2019. godine.\nNa prikazu koji će biti održan povodom obeležavanja 75. godišnjice od oslobođenja Beograda u Drugom svetskom ratu učestvovaće više od 2.400 pripadnika Vojske Srbije, 100 borbenih i neborbenih vozila i sistema i oko 25 vazduhoplova.\nPripreme za Prikaz sposobnosti Vojske Srbije „Sloboda 2019“\nPrema rečima komandanta prikaza, brigadnog generala Željka Bilića, u prvom delu programa biće predstavljene sposobnosti dela specijalnih i jedinica Kopnene vojske, naoružanih i opremljenih najsavremenijim naoružanjem i opremom po konceptu „1500+“ i doniranim sredstvima iz Ruske Federacije, koje će podržati jedinice Ratnog vazduhoplovstva i protivvazduhoplovne odbrane.\nNakon toga biće izveden defile pešadijskog, motorizovanog i vazduhoplovnog ešelona, dok će završni deo programa obuhvatiti postrojavanje jedinica koje su učestvovale u prikazu.\nBilić je naglasio da se pripreme odvijaju intenzivno i u skladu s planom.\nGrađani će biti u prilici da na batajničkom vojnom aerodromu vide modernizovana oklopno-izviđačka vozila BRDM-2MS, borbena vozila „Lazar 3“, samohodne top-haubice „Nora“ i vojno-policijska borbena vozila.\nPrikaz sposobnosti „Sloboda 2019“\nBiće prikazani i avioni „MiG 29“, „Orao“ i „Super galeb“, helikopteri „Mi-17“, „H-145 M“, „Gama“ i „Gazela“, kao i sredstva iz razvoja Odbrambene industrije Srbije „Miloš“, „Oganj modularni“, „Oganj digitalni“ i artiljerijski sistemi „Šumadija“, „PASARS“.\nvežba, Srbija, vojska


Obama o ojačaloj američkoj naciji: Raščistili smo krš nastao ekonomskom krizom (VIDEO) – Nadlanu.com\nObama o ojačaloj američkoj naciji: Raščistili smo krš nastao ekonomskom krizom (VIDEO)\nObjavljeno 13. feb 2013. / 09:14:26\nAmerički predsednik Barak Obama poručio je pred Kogresom SAD da neće biti dozvoljeno da se Severna Koreja i Iran domognu nuklearnog oružja. Takođe, rekao je i da će do 2014. biti prepolovljen broj američkih vojnika u Avganistanu.\nU govoru, čiji je najveći deo bio posvećen temama koje je forsirao i u predizbornoj kampanji, Obama se osvrnuo na ekonomske mere koje je neophodno donete, rešavanje problema nasilja prouzrokovanog oružjem, mere za poboljšanje zdravstvenog osiguranja.\nPredsednik SAD je ocenio da Pjongjang provokacijama, kao što je poslednja nuklearna proba, samo još više izoluje svoju zemlju, dok je iranske vlasti pozvao na dijalog, uz naglasak da je sada vreme za diplomatiju.\nPrema njegovom predlogu, kada je u pitanju Avganistan, početkom 2014. godine u Avganistanu bi trebalo da ostane 32 od 66 hiljada američkih vojnika koliko ih je sada.\nBarak Obama je, govoreći o ekonomiji u Americi, izneo aktivnu agendu, koja podrazumeva povećanje minimalne zarade u SAD sa 7,25 na devet dolara po satu rada, povećanu potrošnju u infrastrukturnim projektima, kao i smanjenje budžeta kroz mešavinu većih poreza i smanjenja javne potrošnje.\nGovoreći o zdravstvenom osiguranju, Obama je rekao da će podržati umerene reforme, sve dok bogati Amerikanci budu finansijski doprinosili.\nSvečanost u Kongresu je počela ulaskom predsednika SAD i prve dame Mišel, koji su dobili aplauz svih kongresmena i senatora iz obe partije, demokratske i republikanske.\nTokom govora, iza Obame za govornicom, sedeli su potpredsednik Džo Bajden, koji je često ustajao i aplaudirao, i vođa republikanaca u Kongresu Džon Bejner, koji je takođe ustao i aplauzom pozdravio predsednikovu suprugu.\nPredsednik SAD se tokom obraćanja najvišem zakonodavnom telu, osvrnuo i na školski sistem, predloživši uvođenje obdaništa i predškolskih sistema koji će ekonomski biti dostupniji onima sa nižim i srednjim primanjima.\nObama nije zaobišao ni infrastrukturne projekte, ponovivši svoj raniji predlog da Kongres, iako je to jednom već odbio, ipak prihvati program od 50 milijardi dolara koji bi bili utrošeni za obnovu dotrajalih puteva i mostova.\n– Raščistili smo krš nastao ekonomskom krizom i sa obnovljenim poverenjem možemo da kažemo da je stanje naše nacije danas jače – istakao je Obama.\nOn je kazao da namerava da zajedno sa Evropskom unijom radi na zajedničkom planu o stvaranju obimnog ugovora o slobodnoj trgovini, što bi značilo jačanje veza preko Atlantika.\nAnalitičari u SAD ocenjuju da evropski zvaničnici takođe žele takav dogovor, i da se o tome razgovara već decenijama.\nNajemotivniji momenat govora je bio, kada je Obama podsetio na široko rasprostranjeno oružano nasilje u Americi. U sali Kongresa su bili roditelji petnaestogodišnje Hadije Pendlton, koja je sa školskim orkestrom pre tri nedelje nastupala na inauguraciji u Vašingtonu, da bi deset dana posle toga bila ubijena u Čikagu, kao nedužna žrtva u obračunu bandi.\nTakođe, Obama je pozdravio bivšu kongresmenku iz Arizone Gabrijel Gifords takođe prisutnu u sali. Ona je žrtva pomahnitalog ubice, koji je pre dve godine ispred supermarketa ubio šest i ranio devet ljudi, među kojima i nju.\n– Hadijini roditelji, Nejt i Klio, ovde su sa nama večeras, kao i mnogi drugi čije su porodice uništene oružanim nasiljem. Oni zaslužuju da se čuje njihov glas – uzviknuo je Obama, nakon čega je većina kongresmena i senatora i dugo aplaudirala.\nOn je još jednom ponovio raniji stav da treba uvesti rigoroznije provere onih koji hoće da kupe oružje, kao i da je potrebno uvesti zabranu prodaje automatskog oružja.\nJedna od tema Obaminog govora bila je i reforma imigracionog sistema, čime bi bio otvoren put za legalizaciju statusa i dobijanje državljanstva za oko 11 miliona ilegalnih imigranata koliko ih je sada u Americi.\nSlađana Milošević i Alogia uhvaćeni u izdaji (VIDEO)


Naslovna / Tenis / ATP / Šta je potrebno da Nole ponovo bude prvi?\n2018-08-20 21:12 > 21:12\nNakon što je osvojio i Sinsinati, Novak nastavlja sezonu u velikom stilu.\nZenit dobija NBA pojačanje - učio zanat u Rimu\nIako je slabo započeo ovu sezonu, Nole je uspeo da se vrati na pravi put osvojivši Vimbldon i Sinsinati.\nTrenutno je 6. teniser na svetu sa 4445 poena, isto toliko ima i Marin Čilić koji je na 7. poziciji. Ispred njega se nalaze Kevin Anderson i Aleksander Zverev koji nisu daleko, Del Potro je treći sa 5500 poena. Na drugom mestu je Federer sa 7080 dok je Nadal ubedljivo prvi sa 10040 bodova.\nDo kraja sezone Novak ne može da dođe do prve pozicije, to bi pored dobrih rezultata eventualno mogao da uradi na Australijen Openu početkom naredne godine. Ali, drugo mesto je izvodljivo.\nFederer brani 360 bodova (četvrtfinale) sa US Opena, a prijavljen je još za masters turnir u Parizu gde ne brani bodove, za masters turnir u Šangaju koji je osvojio (brani 1000 poena), a prijavljen je i za turnire serije 500 u Bazelu i Tokiju i dok u Japanu ne brani niti jedan bod, u Bazelu brani svih 500.\nNole do kraja godine igra turnire iz serije 500 u Bazelu i Pekingu, Masterse u Parizu i Šangaju te US Open. Važno je istaći da Novak ne brani nijedan bod pa bi u slučaju osvajanja ovih turnira mogao da dođe do neverovatnih 9445 bodova.\nDakle, drugo mesto je dostižno do kraja sezone, šta vi mislite o ovome?\nNišta novo - Partizan doveo veznog fudbalera\nABA liga jača - Hrvat sleteo u Aleksandrovac\nLalatović doveo još jednog "gastarbajtera"\nZVANIČNO - Ova tri fudbalera se bore za fudbalera godine, nema Mesija\nPrethodna Nole uzeo Sinsinati i ispisao istoriju\nSledeća AO treći dan: Monfisu nije dovoljno 22 asa i 16 vinera više za pobedu!


Od petka do nedelje na programu su svi mečevi 32. kola Linglong Tire Super lige Srbije u takmičarskoj sezoni 2020/21. Bićete u prilici da pratite direktan televizijski prenos tri izuzetno zanimljiva susreta, OFK Bačka – Vojvodina, Mačva - Partizan i Crvena zvezda – Radnik. Događanja na preostalih sedam mečeva možete ispratiti putem multiprenosa koji će ponovo biti realizovani od strane TV Arena sport.\nOFK BAČKA – VOJVODINA (petak 16. april, 16:00 časova, TV Arena sport 1)\nPrvi meč u okviru 32. kola Linglong Tire Super lige Srbije igra se u Bačkoj Palanci gde ekipa OFK Bačka dočekuje goste iz Novog Sada, ekipu Vojvodine. Biće to duel komšijskih ekipa, bez velikog značaja za domaćina koji je izgubio šansu da izbori opstanak u elitnom rangu, ali značajan za goste koji žele da sačuvaju treću poziciju. Domaćini su tokom aktuelne sezone zabeležili samo tri pobede, uz sedam remija i dvadeset jedan poraz, pa sa 16 bodova na svom kontu trenutno zauzimaju poslednje 20. mesto na tabeli. U prethodnom kolu su kao gosti poraženi u duelu sa ekipom Inđije, a rezultat je bio 1:0. Gosti su tokom aktuelne sezone zabeležili devetnaest pobeda, uz šest remija i šest poraza, pa sa 63 boda na svom kontu trenutno zauzimaju 3. mesto na tabeli. U prethodnom kolu su kao domaćini savladali ekipu Zlatibora, a rezultat je bio 2:1. Prethodni duel ovih rivala odigran u prvom delu sezone u Novom Sadu završen je trijumfom ekipe Vojvodine, a rezultat je bio 3:1.\nMAČVA – PARTIZAN (petak 16. april, 18:05 časova, TV Arena sport 1)\nDrugi meč u okviru 32. kola Linglong Tire Super lige Srbije igra se u Šapcu gde domaća Mačva dočekuje goste iz Beograda, ekipu Partizana. Šapčani su sada već izvesno putnici u niži rang takmičenja, dok crno-bele teorija još uvek drži u borbi za šampionsku titulu, pa treba očekivati otvoreno nadigravanje i zanimljivu utakmicu bez velikog pritiska. Domaćini su tokom aktuelne sezone zabeležili šest pobeda, uz tri remija i dvadeset dva poraza, pa sa 21 bodom na svom kontu trenutno zauzimaju 19. mesto na tabeli. U prethodnom kolu su kao gosti poraženi u duelu sa ekipom Napretka, a rezultat je bio 2:0. Gosti su tokom aktuelne sezone zabeležili dvadesetpet pobeda, uz dva remija i četiri poraza, pa sa 77 bodova na svom kontu trenutno zauzimaju 2. mesto na tabeli. U prethodnom kolu su kao domaćini savladali ekipu Radničkog, a rezultat je bio 2:0. Prethodni duel ovih rivala odigran u prvom delu sezone u Beogradu završen je trijumfom ekipe Partizana, a rezultat je bio 2:0.\nCRVENA ZVEZDA – RADNIK (subota 17.april, 19:00 časova, TV Arena sport 1)\nJedini subotnji meč u okviru 32. kola Linglong Tire Super lige Srbije igra se u Beogradu gde domaća Crvena zvezda dočekuje goste iz Surdulice, ekipu Radnika. Crveno-beli su gotovo sigurno odbranili šampionski pehar, dok su gosti na bezbednoj udaljenosti od opasne zone, pa treba očekivati nadigravanje i rasterećenu igru oba tima. Domaćini su tokom aktuelne sezone zabeležili dvadeset devet pobeda, uz dva remija i bez poraza, pa sa 89 bodova na svom kontu trenutno zauzimaju 1. mesto na tabeli. U prethodnom kolu su kao gosti savladali ekipu Javor Matisa, a rezultat je bio 1:5. Gosti su tokom aktuelne sezone zabeležili četrnaest pobeda, uz šest remija i jedanaest poraza, pa sa 48 bodova na svom kontu trenutno zauzimaju 5. mesto na tabeli. U prethodnom kolu su kao domaćini poraženi u duelu sa ekipom Metalca, a rezultat je bio 1:2. Prethodni duel ovih rivala odigran u prvom delu sezone u Surdulici završen je trijumfom ekipe Crvene zvezde, a rezultat je bio 1:4.\nMULTIPRENOS – 3 UTAKMICE (nedelja 18.april, 13:00 časova, TV Arena sport 2)\nU prvom nedeljnom multiprenosu bićete u prilici da ispratite dešavanja na tri meča 32. kola Linglong Tire Super lige Srbije koji počinju u 13:00 časova. Na programu su mečevi Zlatibor – Rad, Novi Pazar – Čukarički i Metalac – Inđija (noseća utakmica). Multiprenos će biti emitovan na drugom programu TV Arena sport.\nMULTIPRENOS – 4 UTAKMICE (nedelja 18.april, 19:00 časova, TV Arena sport 1)\nU drugom nedeljnom multiprenosu bićete u prilici da ispratite dešavanja na četiri meča 32. kola Linglong Tire Super lige Srbije koji počinju u 19:00 časova. Na programu su mečevi TSC – Voždovac, Proleter – Mladost, Radnički Niš – Javor Matis i Spartak ŽK – Napredak (noseća utakmica). Multiprenos će biti emitovan na prvom programu TV Arena sport.


Studenti i srednjoškolci pripremaju praznične paketiće djeci - NTV Arena\nStudenti i srednjoškolci pripremaju praznične paketiće djeci\nStudenti i srednjoškolci u Bijeljini organizovali su humanitarnu akciju za prikupljanje novogodišnjih paketića koji su namijenjeni za djecu iz ugroženih porodica u Republici Srpskoj i Srbiji.\nU najavi akcije se navodi da će dio prazničnih paketića biti poklonjen Fondaciji “Zajedno za mlade” Danice Grujičić za njihovu kampanju “Za dečiji osmeh”, a dio kao podrška akciji koju sprovodi udruženje “Zajedno za Kosmet”.\nHumanitarnu akciju “A zašto ja nemam paketić?” jedanaesti put sprovode studenti Fakulteta poslovne ekonomije, Pedagoškog, Pravnog i Poljoprivrednog fakulteta, kao i učenici srednjih škola u Bijeljini, animirajući građane u marketima da kupe dodatni slatkiš i namijene ga djeci iz socijalno ugroženih porodica.\nAkcija prikupljanja slatkiša u marketima trajaće od 12. do 15. decembra.\nU proteklih 10 godina bijeljinski studenti su na ovaj način prikupili više od 8.000 prazničnih paketića.\nTags: bijeljina, djaci, paketic, studenti, ucenici, zasto ja nemam paketic\nU Srpskoj 85 novozaraženih, 16 smrtnih slučajeva\nNajtopliji novembar u istoriji mjerenja


Nauka je ono što će na kraju rešiti problem, a ne mrštenje i histerično plakanje | Luftika\nČuveni britanski voditelj, kolumnista i nekadašnji autor emisije Top Gir, Džeremi Klarkson, u svojoj novoj kolumni za magazin Sun žestoko je osuo paljubu po tinejdžerki Greti Tunberg, zbog njenog govora pred Ujedinjenim nacijama.\nKlarkson je nazvao razmaženim derištem i predložio joj da još jednom razmisli o svemu što su odrasli učinili za nju. Naime, on je prozvao švedsku tinejdžerku za plovidbu u Ameriku na jahti vrednoj 15 miliona funti koja je izrađena od karbonskih vlakana i koja ima dizelske pomoćne motore, prenosi portal Srbija24.\nVideo snimak sa pres konferencije švedske aktivistkinje Grete Tunberg pojavio se na internetu i na njemu se može videti kako ona „nespretno“ odgovara na pitanja novinara bez prethodne pripreme.\nVideo sa panela, koji je već postao viralan, sada vec govori u prilog „teoriji“, koja se mogla pročitati ovih dana, da je Greta projekat velikih sila i da sama ne bi imala kapaciteta da iznese teret globalne promocije svojih ideja.\n„Da li možete da nam kažete šta je poruka koju želite da prenesete svetskim liderima i da li je vreme da predsednik Tramp odgovori na ono što ste rekli danas“, pitao je novinar Gretu.\n„Izvinite, šta je bilo prvo pitanje?“, pitala je zbunjeno Greta, prenosi B92.net.\n„Poruka koju želimo da pošaljemo je da nam je dosta“, kratko je odgovorila i zastala, a zatim dodala: „Da li neko drugi želi da odgovori na ovo pitanje?“.\n„Mislim da bi trebalo da postavite pitanje i drugima“, rekla je Greta i završila svoje izlaganje.\noznakedžeremi klarkson greta tunberg top gear top gir ujedinjene nacije un voditelj\nGreta Tunberg poklonila 100.000 dolara za zaštitu dece od koronavirusa


19-01-2020 12:26 Izdvojeno Svet Region\n- Reč je o brutalnoj izmišljotini i zameni teza - kaže Ðukanović i navodi da je imovina SPC zapravo imovina države Crne Gore, a da je uzurpirana u periodu od 1986. do 2000.\n- A oni, naravno, imaju demokratsko pravo da se zalažu za svoja uverenja, uključujući proteste i okupljanja u organizaciji crkve.\nCrnogorski predsednik navodi da mu je "žao što je deo srpskog nacionalnog korpusa u Crnoj Gori zaveden upornom, veoma grubom, a u sustini inferiornom političkom manipulacijom lidera prosrpskih partija", nezadovoljnih, kako kaže, što su 30 godina kontinuirano dozivljavali izborne i političke poraze.\nOni, kaže Ðukanović, svesni svoje nekonkurentnosti traže "alternativni teren politickog delovanja, izmišljajući ugroženost srpskog naroda u Crnoj Gori i namećući se kao njegovi tobožnji zastitnici".\n- Od strane drzavnih zvaničnika Crne Gore nije bilo nikakvih uvredljivih tonova, niti neprijateljskih poruka. Dakle, nema nikakvog uznemirenja, niti osećaja nestabilnosti, mi samo obavljamo svoje državno političke odgovornosti - ocenjuje Ðukanović.\n- Razumem, naravno, zainteresovanost predsednika Vučića - dodaje, da "isprati ostvarivanje prava građana srpske nacionalnosti u CG i u drugim sušednim državama i njegovu zainteresovanost za položaj SPC na prostorima drugih država, gde ona deluje".\n- Ali, naše upozorenje uvek je bilo neskriveno i vrlo direktno - da se ta politika mora voditi veoma suptilno - ističe Ðukanović i napominje da je još u svežem sećanju 1990. godina i tadašnji pokušaj da se uređuju prava građana sprske nacionalnosti u, kako on tvrdi, drugim državama u regionu.\n- Neodmereno, nedovoljno pažljivo bavljenje tim pitanjima, sa pozivom na brigu o pravima Srba gđe god da oni žive moze odvesti u neprimjereni paternalizam i opasno ugrožavanje suvereniteta drugih država u nasem regionu.\n- Bili smo u prilici ovih dana da pročitamo određene izjave visokih beogradskih zvaničnika, uključujući i predsednika Vučića. On je govorio o svom legitimnom pravu da vodi računa o položaju građana srpske nacionalnosti, budući da ih ima oko 28 odsto u Crnoj Gori. Naravno, razumijem njegovu zaintresovanost za polozaj srpske manjine u CG. Ali, u elaboraciji takve politike govorio je I o Srbima u Crnoj Gori kao dijelu jedinstvenog srpskog nacionalnog korpusa, koji bi trebao slijediti zajednicki nacionalni interes, koji se, opet logično, definiše u Srbiji. A, odmah nakon toga smo mogli da čujemo I nezadovoljstvo zastupljenošću Srba u državnim organima Crne Gore - primećuje Ðukanović.\nOn međutim ističe da građani Crne Gore, bilo koje nacionalnosti da su, treba da slede I postuju, nacionalne interese Crne Gore, a ne drugih drzava.\n- Jer, nacionalni interesi drugih drzava, makar i susednih, mogu biti vrlo suprostavljeni našim nacionalnim interesima - ističe Ðukanović i podseća na, kako kaže, "obnovu nezavisnosti Crne Gore, kao nacionalni interes, koji je bio suprotan nacionalnom interesu drzave Srbije. Takođe, interes Crne Gore da bude članica NATO, bio je suprotan nacionalnom interesu drzave Srbije".\nNa pitanje da li zna da predsednik Vučić u Srbiji trpi kritike da je preblago reagovao na ponašanje Crne Gore povodom usvajanja zakona, i kad je reč o položaju Srba, te da se čuju opaske da on, Ðukanović, ratuje sa delom srpskog naroda, kao i sa Srbijom, a da za to nije dobio adekvatan odgovor, što se tumači i prijateljskim odnosima sa predsednikom Vučićem, Ðukanović konstatuje da i sam prolazi kroz takve situacije.\nTe zamerke, naime, vidi kao reakciju nacionalista i ljudi retrogradnog mišljenja "sa ove ili one strane". "Oni su cesto iskazivali nezadvoljstvo politikom koju vodim , ali nikada nijesam osećao potrebu da se sa nacionalistima nadmećem u demonstraciji lojalnosti državi". Preporučuje to kaže, svakome, uključujući i Vučića.\n- A šta misle velikosrpski nacionalisti i kako bi oni želeli da uređuju odnose sa Cnom Gorom, to smo imali priliku da vidimo - pir pokušaja paljenja crnogorske zastave u Beogradu, poziv na linč crnogorskog ambasadora, kao i poziv ministra spoljnih poslova Srbije na prebrojanjvanje Crnogoraca u Srbiji koji podrzavaju politiku Mila Ðukanovića - ocenjuje predsednik Crne Gore.\nKada je reč o projekciji zajednicke evropske budućnosti, Ðukanović primedbu Tanjuga da je rezervom prema ideji malog Šengena pokazao nedovoljnu solidarnost, uz argumentaciju da je Crna Gora daleko odmakla u procesu pregovora sa Evropom, kaže da to nije tačno.\n- Naše je pitanje bilo - čemu sada stvaranje još jedne regionalne inicijative, praćeno podsećanjem da je svaka inicijativa za regionalnu saradnju, što se nas tiče, kucanje na otvorena vrata - objašnjava Ðukanović.\n- Nije reč o tome. U odnosu na ideju malog Šengena, kako sam već kazao, imali smo dilemu vezanu za njenu svrsishodnost, ali i napomenu svim partnerima u regionu i u EU da ta inicijativa ne bi smela nipošto poslužiti kao supstitut za EU integracije.\n- A, dovođenje u vezu malog Šengena sa aktuelnim odnosima između Crne Gore i Srbije nije slučajno, zato što mi politicka racionalnost govori da o višim nivoima međudržavne i regionalne saradnje možemo odgovorno govoriti nakon što svi prethodno konzistentno, na svakom pitanju , demonstriramo da prihvatamo i poštujemo nezavisnost i suverenitet svake od naših država.\n- Želimo prijateljske odnose dve susedne države, koje imaju puno istorijskih i aktuelnih kulturoloških bliskosti, želimo odnose međusobnog uvažanja dve nezavisne i suverene države - poručuje Ðukanović.\n- Znam da imam otvoren poziv. Isti takav otvoren poziv ima i predsednik Vučić. Prema mom sećanju, predsednik Crne Gore je poslednji bio u zvaničoj poseti Srbiji, što znači da bi sada trebalo da predsednik Srbije poseti Crnu Goru - podseća Ðukanović.\n- Pogledaću, ako taj poziv nije i formalno upućen , on će uslediti - poručuje Ðukanović.\nBile su, primećuje, takve reakcije "ljudi iz vrha SPC u Crnoj Gori".\n- Nisam imao najavu od predsednika Vučića, između ostalog i zato što sam u tom periodu bio izvan Crne Gore, ali svakako ne bih imao negativan stav prema tome da predsednik Srbije bude u CG u privatnoj poseti, kada god on to želi, kao što se to pravo, pretpostavljam, podrazumeva i za mene i druge zvaničnike Crne Gore kada je u pitanju Srbija - zaključuje Milo Ðukanović.\nKo je misteriozni tajkun kod kog se Milo provodio u Majamiju i zašto mu je stalo da otme srpske svetinje? Više o tome OVDE.\nNEĆETE VEROVATI KOLIKU NAKNADU SU DOBILI! Porodica iz Vranja tužila državu nakon nestanka bebe 1986. godine!


Python – Kliker IT centar za decu\nInteraktivni kurs Python programskog jezika\nKurs izrade aplikacija u programskom jeziku Python namenjen polaznicima uzrasta VI o.š i starijima.\nKurs je dizajniran da pomogne polaznicima sa malo ili bez imalo programerskog iskustva da, na veoma zabavan način, nauče osnove kreiranja interaktivnih aplikacija. Jezik koji smo odabrali, Python, je jezik koji nudi širinu i udobnost prezentovanja najrazličitijih koncepata programiranja kroz jednostavnu i udobnu sintaksu što ga čini idealnim za početnike.\nNa kursu se obrađuju sledeće teme:\nNaredbe, izrazi, operatori\nPromenljive, tipovi podataka\nTok programa, naredbe grananja\nUnos sa standardnog ulaza\nFunkcije, parametri, povratna vrednost\nNaredbe ponavljanja, petlja for, petlja while\n2D grafika, animacije\nIzrada jednostavne 2D video igre\nAko želite da naučite da programirate u jeziku koji pokreće YouTube, Instagram, DropBox i veliki deo Google-a, onda je ovo kurs za vas. Python je jedan od najpopularnijih programskih jezika na svetu, što možete videti OVDE .\nPoželjno je (ne i neophodno) imati:\nIskustvo u pravljenju aplikacija sa kursa AppInventor ili sa kurseva Web I, odnosno bilo kojim programiskim jezikom.


Legende napravile koncert za pamćenje – Zlatibor.News\n16/08/2015 ZlatiborNewsComments Off on Legende napravile koncert za pamćenje\nU subotu veče na letnjoj sceni na Kraljevom trgu nastupila grupa Legende, koja je publiku zabavljala oko dva sata.\nIako su se tokom popodneva skupljali oblaci, to nije sprečilo posetioce Zlatibora da se u velikom broju okupe na Kraljevom trgu.\nKada su članovi grupe izašli na scenu publika ih je pozdravila burnim aplauzom. Legende su koncert počele pesmom “Ne veruj”, a zatim su usledile pesme “Najlepša greška”, “Slutnja”, “Nova godina”. Na scenu je u jednom trenutku izašla i mala Ema koja je zajedno sa Legendama otpevala numeru “Eh da mogu sve”.\nPublika je uživala u hitovima “Četrdesete”, “Zbog tebe”, “Uspomene”, a posebno je bilo dirljivo izvođenje pesme “Kosovski Božuri”.\nPosebno je bilo živo uz pesmu “Sjaj od plamena”, gde je Predrag Stojković odsvirao odličan solo na klavijaturama.\nNa kraju, koncert su završili pesmama “I pijem zbog tebe”, “Što se reči ne pamte”, “Moja si”… I kada je bilo vreme da se koncert završi publika je želela bis, tako da su Legende pokazale zašto su Legende i na bis su odsvirali pesmu “Ej mladosti”.\nPosle koncerta članovi grupe su delili autograme i fotografisali se sa brojnim fanovima.\nTagged cajetina, koncert legendi na zlatiboru, kraljev trg, legende, to zlatibor, zlatibor\nVečeras dva koncerta u čast žena\nDanas nas očekuju dva koncerta povodom, 8.marta dana žena. Biblioteka Ljubiša R. Đenić organizuje “Muzičko veče drinskih splavara” u sali biblioteke u 19 časova. U programu će nastupiti Dragan Ristić (gitara), Željko Stanojević (gitara) i Marija Kibickaja (vokal) koji će se publici predstaviti starogradskim i ruskim pesmama, kao i pop – rok kompozicijama. JP KSC […]\nBogat program za Petrovdan u Sirogojnu\nU Sirogojnu će u utorak 12.jula biti obeležen Petrovdan, slava crkve Svetih apostola Petra i Pavla. Kao i prethodnih godina biće organizovan obilazak Muzeja na otvorenom “Staro selo”, kao i predstavljanje starih zanata. Zabavno – umetnički program počinje u 18 časova, a u 20:30 grupa Ministarke će održati koncert na terenima SRC “Viva sport”. Crkva […]\nProvod Turizam Video\nZlatiborski koncert Dina Merlina za pamćenje\nDino Merlin je u subotu 29.decembra napravio na Zlatiboru koncert za pamćenje. Njegov prvi koncert na Zlatiboru je ujedno bio i poslednji u Srbiji u okviru turneje Hotel Nacional koja se završava sutra koncertom u Budvi. STC Wai Tai odavno nije bio ovako popunjen a atomsfera je bila euforična što je istovremeno bio i najbolji […]\nZlatibor dočekuje Zadrugar\nAsfaltirana pristupna saobraćajnica za gondolu


HomeSportLaslo Greber dobio priznanje za doprinos razvoju karatea\n06/04/2018Redakcija BALKAN TVSport, Vesti0\nNa svečanosti, koja je održana u subotu 31. marta u Somboru, prisustvovali su predsednik Sportskog Saveza Srbije Davor Štefanek, pomoćnik ministra omladine i sporta Republike Srbije Darko Udovičić, gradonačelnica Sombora Dušanka Golubović, predsednik Karate Federacije Srbije Slavoljub Piper, predsednik Karate Saveza Vojvodine Strahinja Tepavčević, kao i predstavnici ministarstva omladine i sporta i resornog sekretarijata APV.\nKako navodi zvanična internet stranica Opštine Kula, predsednik Karate kluba „Hajduk“ Laslo Greber tu funkciju sa velikim uspehom obavlja više od dve decenije. Na međunarodnoj sceni je u tom periodu osvojeno čak sedam evropskih medalja, jedna svetska medalja, kao i veliki broj balkanskih, mediteranskih i drugih nagrada. Takođe, KK “Hajduk” je bio veoma uspešan i na domaćoj sceni. Osvojio je 6 nacionalnih kupova, više desetina pojedinačnih državnih medalja, a klub je dao i više desetina državnih reprezentativaca u svih uzrasnim kategorijama.\nHajduk dočekuje Radnički iz Sremske Mitrovice\nSkupština Srbije usvojila zakone o udžbenicima i prosvetnoj inspekciji


Cvetanović o pomoći za prvorodjene bebe i porodilje u Leskovcu - JUGPRESS\nCvetanović o pomoći za prvorodjene bebe i porodilje u Leskovcu\nGradonačelnik Leskovca Goran Cvetanović rekao je da bi “kao prvi čovek Leskovca, a pre svega jedan od građana istog želeo da svakom detetu dodelimo mnogo veća finansijska sredstva, ali… Svi moramo razumeti da: jedno su želje, a drugo mogućnosti.”\nOn je na ovaj način, zapravo, juče , na press konferenciji na kojoj je govorio o tome šta je lokalna vlast rdaila u 2018. godini, komentarisao tekst Regionalne informativne agencije JUGpress Da li su leskovačke bebe gradjani drugog reda ?\nCvetanović je rekao da je u ovoj godini u Leskovcu do sada rođena 41 beba, 18 dečaka i 23 devojčica.\n“Januara podelili smo vaučere za nabavku bebi opreme za prvih deset rođenih beba u vrednosti od 20 hiljada dinara, odnosno ukupnoj vrednosti od 200 hiljada dinara. Nažalost, ovaj naš gest nailazi na kritike i osudu javnosti. Dovedeni smo u situaciju da se naš budžet meri sa budžetom prestonice koji je više od 25 puta veći. Kao prvi čovek Leskovca, a pre svega jedan od građana istog želeo bih da svakom detetu dodelimo mnogo veća finansijska sredstva, ali… Svi moramo razumeti da: jedno su želje, a drugo mogućnosti.”\nCvetanović je rekao i da je “porodilje kojima nije bila isplaćena jednokratna pomoć u drugoj polovini 2018. isplaćena juce u ukupnom iznosu od 2,86 miliona dinara.\nViše porodilja se predhodnih dana žalilo našoj redakciji da im nije siplaćena pomoć iako su se neke od njih porodile još u avgustu 2018. godine.


Vranjsko pozorište Skadar na Bojani - juGmedia\nVranje već petu godinu zaredom dočekuje Svetski dan pozorišta bez pozorišne zgrade, a rokovi obnove stalno se produžuvaju zbog procesa dekontaminacije koji su podeljeni u devet faza.\nTrenutno se radi treća faza u kojoj je nakon premazivanja hidrogen peroksidom 2.000 metara kvadratnih, potrebno izvršiti zračenje UV lampama kako bi došlo do razgradnje opasnih materija u površinskom sloju betona.\nIako se činilo da su brojna odlaganja u procesu izgradnje usled tehničkih i finasijskih nedostataka premošćena, kada je krajem februara završena druga faza dekontaminacije, usledila je nova obustava koja će prema rečima nadležnih biti prevaziđena u narednih desetak dana.\n“Kako bi se uradio projekat dovođenja električnog kabla velike snage od 250 kilovata zbog rada UV lampi koje su neophodne za proces dekontaminacije pozorišta” pojašnjava pomoćnik gradonačelnika Slavoljub Stojmenović.\nZračenje površina trebalo bi da se odvija tokom naredna četiri meseca, a za završetak prve dve faze grad je utrošio 29 miliona dinara.\n“To predviđa preostalih šest faza, ostalo je još oko 10 miliona dinara duga u tu svrhe tako da očekujem nastavak radova u najskorijem periodu. II faza izgradnje planirana je na 48 miliona dinara, a nešto od toga je već isplaćeno pa se nadam uspešnom epilogu” kaže Stojmenović.\nVranjski ansambl na daskama koje život znače i pored teških, skoro nemogućih uslova za rad, nižu svoje uspehe. Pre par meseci svrstani su u top pet srpskih pozorišta, a nakon poziva za učešće na međunarodnom festivalu i Lipecku, uvršteni su u zvaničnbu selekciju Sterijinog pozorja\n“To ima veliki značaj, jer od kada postoji pozorište i postojanja festivala koje postoji već 62 godine, ovo je prvi put da smo prošli selekciju pozorja” navodi direktor pozorišta Nenad Jović.\nGlumci smatraju da je uspeh direktna posledica kontinuiranog rada, što potkrpljuju činjenicom da su četiri od osam predstava na Sterijinom pozorju radili reditelji koji su radili i u Vranju.\n“Mi iz ansambla smo izgubili nadu da će se to u skorije vreme promeniti, zato i radimo ovako kao radimo, sa toliko truda” kaže Bojan Jovanović, umetnički direktor pozorišta “Bora Stanković”.\nZgrada starog vranjskog pozorišta izgrađena je pre 120 godina, a u njemu je pre više od veka Radoje Domanović lično režirao Njegošev Gorski Vijenac.\nPozorište je stradalo nakon paljenja diskoteke 2012. godine, koja se nalazila pored njega ,a unutrašnjost zgrade vranjskog pozorišta zagađena je zbog korišćenja kancerogenog ulja „oplatol“ prilikom izlivanja stubova u procesu renoviranja i izgradnje.


Adaptacija krovišta troetažne kuće, Jablanac - 𝗸𝗿𝗼𝘃.𝗵𝗿\nAdaptacija krovišta troetažne kuće\nPotrebno je skinuti cca 84m2 mediteran crijepa, položiti grede preko postojećih betonskih kosih ploča - oformiti dvostrešno krovište.\nA) skinutim crijepom uz dopunu cca 20% novog crijepa, ili\nB) limenim krovnim panelima sa formom crijepa (sa izolacijom ili bez nje).\nRadove potrebno izvesti po pravilima struke za objekte u zoni jakih vjetrova - bure i juga, ove jeseni 9-10/2013. Radove treba kompletirati adekvatnom limarijom.\nU svrhu kvalitetnije i korektnije izrade ponude, moguća je i dostava fotografija predmetnog objekta e-mailom, kao i dogovor telefonom glede termina pregleda objekta (do 01.09.).\nTrebam krovopokrivača adaptacija krovišta troetažne kuće


Od viška soli godišnje umre 1,65 miliona ljudi - Portal 072info\nOd viška soli godišnje umre 1,65 miliona ljudi\nPretjerani unos soli godišnje u svijetu dovodi do 1,65 miliona smrti prouzrokovanih bolestima srca, objavili su američki naučnici. Njihovi rezultati se zasnivaju na nalazima 205 ranije sprovedenih studija u zemljama koje čine oko tri četvrtine odrasle populacije u svijetu, piše portal Pliva.\nU prosjeku je dnevna konzumacija soli bila dvostruko veća od preporuka Svjetske zdravstvene organizacije (SZO), dodaju istraživači s Tafts univerziteta. Inače, povećani unos soli je poznat faktor rizika za povišeni krvni pritisak, koji može da dovede do bolesti srca i krvnih sudova i moždanog udara (šloga).\nStručnjaci procjenjuju da bi svođenje konzumacije soli u preporučene granice spriječilo oko 10 odsto svih smrti povezanih s kardiovaskularnim bolestima. Stručni časopis “New England Journal of Medicine” piše da se preporuke SZO o konzumaciji 5 grama soli dnevno pridržava manje od 5 odsto populacije.